text:
CHITSAUKO 15
Kurwira Rusununguko Rwokunamata
1, 2. (a) Chii chinoratidza kuti uri mugari wemuUmambo hwaMwari? (b) Nei Zvapupu zvaJehovha dzimwe nguva zvanga zvichifanira kurwira rusununguko rwokunamata?
URI mugari womuUmambo hwaMwari here? Zviri pachena kuti ndizvo zvauri sezvo uri mumwe weZvapupu zvaJehovha! Asi chii chauinacho chinoratidza kuti uri mugari womuUmambo? Haisi pasipoti, kana kuti mamwe mapepa anopiwa nehurumende. Chaunoratidza nacho kuti unotongwa noUmambo manamatiro aunoita Jehovha Mwari. Kunamata kwechokwadi hakungogumiri pane zvaunotenda chete. Kunosanganisira zvaunoita, kana kuti kuteerera kwaunoita mitemo yeUmambo hwaMwari. Kunamata kwedu kunobata-bata zvose zvatinoita muupenyu, kusanganisira nzira yatinorera nayo mhuri dzedu, kunyange marapirwo atinoitwa.
2 Zvisinei, nyika yatiri kurarama mairi haiwanzoremekedza kuva kwedu vagari vomuUmambo uko kwatinokoshesa zvikuru uye hairemekedziwo kutevedzera kwatinoita mitemo yemo. Dzimwe hurumende dzakaedza kutiomesera pakunamata kwedu kana kuti kutotitsakatisa zvachose. Dzimwe nguva vanhu vanotongwa naKristu vanga vachitofanira kurwira rusununguko rwokurarama nemitemo yaMambo Mesiya. Izvi zvingashamisa here? Kwete. Kakawanda vanhu vaJehovha vekare vaimbofanira kurwira kunamata Jehovha vakasununguka.
3. Vanhu vaMwari vaifanira kurwira chii mumazuva aMambokadzi Esteri?
3 Somuenzaniso mumazuva aMambokadzi Esteri, vanhu vaMwari vakatozorwisa kuti varambe vari vapenyu. Chii chakanga chaitika? Hamani, jinda guru raiva nemwoyo wakaipa romumuzinda waAhashivheroshi Mambo wePezhiya, rakaudza mambo kuti vaJudha vose vaiva munharaunda yaaitonga vaifanira kuurayiwa nokuti “mitemo yavo yakasiyana neyevamwe vanhu vose.” (Est. 3:8, 9, 13) Jehovha akarasa vashumiri vake here? Haana, asi akatokomborera zvakaitwa naEsteri naModhekai pavaiteterera kuna mambo wePezhiya kuti adzivirire vanhu vaMwari.—Est. 9:20-22.
4. Tichakurukurei muchitsauko chino?
4 Ko mazuva ano? Sezvatakaona muchitsauko chakapfuura, dzimwe nguva hurumende dzaipikisa Zvapupu zvaJehovha. Muchitsauko chino, tichakurukura nzira dzakashandiswa nehurumende dzakadaro kuedza kutiomesera pakunamata. Tichakurukura zvinhu zvitatu: (1) kodzero yedu yokuti tizivikanwe sesangano uye tinamate sezvatinoda, (2) rusununguko rwokusarudza nzira yokurapwa nayo inopindirana nezvinotaura Bhaibheri, uye (3) kodzero yevabereki yokurera vana vavo maererano nemitemo yaJehovha. Patichakurukura chimwe nechimwe, tichaona kuti vagari vakavimbika vomuUmambo hwaMesiya vakarwisa sei noushingi kuti vachengetedze kuva kwavo vagari voUmambo uye kukomborerwa kwavakaitwa.
Kurwira Kuti Tizivikanwe Zviri Pamutemo Uye Kuwana Kodzero Dzine Vamwe Vose
5. Kuzivikanwa zviri pamutemo kunobatsira sei vaKristu vechokwadi?
5 Tinofanira kutanga tazivikanwa zviri pamutemo nehurumende dzevanhu kuti tizonamata Jehovha here? Kwete, asi kuti kuzivikanwa zviri pamutemo kunoita kuti zvitiitire nyore kunamata, tichiita zvinhu zvakadai sokusangana takasununguka paDzimba dzoUmambo neDzimba Dzemagungano, kudhinda uye kupinza mabhuku anotsanangura Bhaibheri munyika, uye kuparidza mashoko akanaka kuvavakidzani vedu takasununguka, pasina chinotitadzisa. Munyika dzakawanda, Zvapupu zvaJehovha zvakanyoreswa zviri pamutemo uye zvakasununguka sezvakangoitawo vanhu vemamwe machechi anozivikanwa zviri pamutemo. Asi chii chaiitika kana hurumende dzikaramba kutinyoresa zviri pamutemo kana kuti dzikaedza kutinyima kodzero dzine vamwe vanhu vose?
6. Zvapupu zvaJehovha kuAustralia zvakasangana nedambudziko ripi kutanga kwema1940?
6 Australia. Kutanga kwema1940 gavhuna mukuru weAustralia aifunga kuti dzidziso dzedu “dzaikanganisa” zvaiedza kuitwa nenyika muhondo. Zvapupu zvakabva zvanzi hazvichabvumirwi. Zvakanga zvisisakwanisi kusangana kana kuparidza pachena, Bheteri rakavharwa, uye Dzimba dzoUmambo dzakatorwa. Kungoonekwa uine mabhuku edu kwairambidzwa. Pashure pemakore anoverengeka ekuita basa pachivande, Zvapupu zvemuAustralia zvakazowana zororo. Musi wa14 June, 1943, Dare Repamusoro reAustralia rakati Zvapupu zvakanga zvava kubvumirwa.
7, 8. Tsanangura kuti mumakore ose apfuura hama dzokuRussia dzakarwira zvakadini kodzero yadzo yokunamata dzakasununguka.
7 Russia. Zvapupu zvaJehovha zvakaita makumi emakore zvichirambidzwa nehurumende yaidzvinyirira asi zvakazonyoreswa muna 1991. Pakaparara Soviet Union, takatanga kuzivikanwa zviri pamutemo muRussia muna 1992. Asi pasina nguva, vamwe vavengi vedu, zvikurukuru vaidyidzana nechechi yeRussian Orthodox, vakatanga kunetseka nokukurumidza kuwedzera kwataiita. Kubva muna 1995 kusvika muna 1998 vapikisi vakaendesa Zvapupu zvaJehovha kumatare kashanu vachiti zvaiita zvinhu zvisiri pamutemo. Pose ipapo muchuchisi aishaya uchapupu hwokuti pane mhosva yakaparwa. Muna 1998 vavengi ava vakabva vachinja zvavaitipomera vakatiendesazve kudare vachiti tinokanganisa magariro evanhu. Zvapupu zvakabudirira pakutanga, asi vapikisi vakaramba mutongo wacho ndokukwidza nyaya yacho, Zvapupu zvikakundwa muna May 2001. Nyaya yacho yakatongwazve muna October gore iroro, izvo zvakazoita kuti muna 2004 sangano repamutemo rinoshandiswa neZvapupu muMoscow rivharwe uye mabasa aro arambidzwe.
8 Zvapupu zvakatanga kutambudzwa zvakasimba. (Verenga 2 Timoti 3:12.) Zvakatanga kushungurudzwa nokurohwa. Mabhuku edu akatorwa uye zvakanga zvaoma zvikuru kurenda kana kuvaka dzimba dzokunamatira. Funga kuti hama nehanzvadzi dzainzwa sei zvinhu pazvainge zvakaoma kudaro! Zvapupu zvakanga zvanyorera kudare rinoona nezvekodzero dzevanhu reEuropean Court of Human Rights (ECHR) muna 2001, ndokuzoendesa mamwe mashoko kuDare racho muna 2004. Muna 2010, ECHR yakazopa mutongo wayo. Dare racho rakaona zviri pachena kuti zvaiitwa neRussia kwaiva kuvenga Zvapupu, rikatonga kuti pakanga pasina chikonzero chokutsigira mitongo yakanga yapiwa nemamwe matare maduku, sezvo pakanga pasina uchapupu hwokuti Zvapupu zvakaita chakaipa. Dare rakatizve kurambidzwa kwaiitwa Zvapupu kwaiva kuzvitorera kodzero yazvo yepamutemo. Rakabva ratsigira kodzero yeZvapupu yokunamata zvakasununguka. Kunyange zvazvo mapazi akasiyana-siyana ehurumende yeRussia asiri kuita zvinoenderana nemutongo weECHR, vanhu vaMwari vemunyika iyoyi vakakurudzirwa zvikuru nokukunda uku.
9-11. KuGreece, vanhu vaJehovha vakarwisa sei kuti vave nerusununguko rwekunamata pamwe chete, uye vakabudirira zvakadini?
9 Greece. Muna 1983, Titos Manoussakis airenda imba muHeraklion, kuCrete, kuti kaboka keZvapupu zvaJehovha kaitire misangano. (VaH. 10:24, 25) Asi mumwe mupristi wechechi yeOrthodox akanyora mashoko okunyunyuta kuvakuru vehurumende pamusoro pekushandisa kwaiita Zvapupu imba iyi pakunamata. Nechikonzero chei? Nekuti zvinotendwa neZvapupu zvakasiyana nezvechechi yeOrthodox! Vakuru ava vakabva vati Titos Manoussakis nezvimwe Zvapupu zvitatu vaiva nemhosva. Vakabhadhariswa faindi vakabva vatongerwa kugara mujeri kwemwedzi miviri. Sevagari vakavimbika vemuUmambo hwaMwari, Zvapupu izvi zvakaona kuti mutongo wedare waityora kodzero yavo yekunamata, saka vakakwidza nyaya yavo mumatare emo kutozosvikira yasvika kuECHR.
10 Muna 1996, ECHR yakazopa mutongo wakanga usingatarisirwi nevanhu vaipikisa kunamata kwakachena. Dare rakataura kuti “Zvapupu zvaJehovha imwe ‘yechechi dzinozivikanwa’ mumutemo weGreece” uye mitongo yematare epasi yakanga “yatyora zviri pachena kodzero yekunamata [yeZvapupu].” Dare racho rakataurawo kuti harisi basa rehurumende yeGreece “kuudza machechi dzidziso dzainoti ndidzo dzakakodzera.” Mitongo yakanga yapiwa Zvapupu yakabva yadzimwa, uye kodzero yavo yokunamata vakasununguka yakatsigirwa!
11 Kukunda uku kwakabva kwagadzirisa zvinhu here muGreece? Zvinosuwisa kuti hazvina kudaro. Imwe nyaya yakadaro yakazopera muna 2012 kuKassandreia, Greece, pashure pekukweshana mumatare kwemakore angasvika 12. Panyaya iyi aitipikisa ndemumwe bhishopu wechechi yeOrthodox. Dare Repamusorosoro reGreece, rinonzi Council of State, rakatonga nyaya yacho richitsigira vanhu vaMwari. Mumutongo wacho, dare rakadzokorora mashoko ari mubumbiro remutemo reGreece iro rinopa vanhu rusununguko rwekunamata uye rakaramba zvinongogara zvichitaurwa zvokuti Zvapupu zvaJehovha hazvisi chitendero chinozivikanwa. Dare racho rakati: “Dzidziso ‘dzeZvapupu zvaJehovha’ hadzina kuvanzika saka chitendero chinozivikanwa.” Hama dzemuungano duku yeKassandreia dzinofara kuti iye zvino dzava kukwanisa kupinda misangano dzichinamata muImba yoUmambo yavo pachavo.
12, 13. KuFrance, vavengi vakaedza sei kuronga neunyanzvi ‘kuti pave nedambudziko vachishandisa murau,’ uye vakabudirira here?
12 France. Vamwe vavengi vevanhu vaMwari vakashandisa nzira yokuronga nounyanzvi kuti “pave nedambudziko [va]chishandisa murau.” (Verenga Pisarema 94:20.) Somuenzaniso, pakati pema1990, vanoona nezvemitero muFrance vakatanga kuongorora mamiriro akaita mari dzerimwe remasangano epamutemo anoshandiswa neZvapupu zvaJehovha muFrance rinonzi Association Les Témoins de Jéhovah (ATJ). Gurukota raiona nezvenyaya yacho rakaratidza vavariro yekuongorora kwacho richiti: “Kuongorora uku kunogona kuita kuti sangano iri rivharwe nematare, kana kuti ritongwe . . . , izvo zvinogona kuita kuti risakwanise kuita mabasa aro munyika ino.” Kunyange zvazvo pasina chakaonekwa neongororo yacho, vanoona nezvemitero vakatemera sangano reATJ mutero wakakurisa. Dai vakabudirira, nzira yavakashandisa iyi yaigona kusiya hama dzisisina chimwe chokuita kunze kwekungovhara bazi nokutengesa zvivako zvacho kuti dzibhadhare mutero iwoyo wakakurisa. Zvainge zvakaoma, asi vanhu vaMwari havana kuora mwoyo. Zvapupu zvakarwisa zvakasimba kuti zvisabatwa zvisina kunaka zvakadaro, zvikapedzisira zvasvitsa nyaya yacho kuECHR muna 2005.
13 Dare racho rakapa mutongo waro musi wa30 June, 2011. Rakati kuchengetedza kodzero yevanhu yokunamata vakasununguka kunofanira kuita kuti hurumende isaongorora zvinotendwa nemachechi uye nzira yaanoratidza nayo zvaanotenda, kunze kwekunge paine chinhu chikuru chaakanganisa. Uyezve Dare racho rakati: “Mutero wacho . . . waiita kuti sangano rirasikirwe nezvinhu zvaro zvinokosha, zvoita kuti vanhu varo vasakwanisa kuratidza kutenda kwavo vakasununguka.” Vatongi vose vakatsigira Zvapupu zvaJehovha! Vanhu vaJehovha vakafara hurumende yeFrance payakadzora mari yemutero yakanga yabhadhariswa ATJ pamwe nemubereko, uye payakaita zvakataurwa nedare zvokusiya urongwa hwokuda kutengesa zvivako zvebazi.
Unogona kugara uchinyengeterera hama dzako nehanzvadzi dziri kutambura nemhaka yokushandisirwa mutemo zvisina kururama
14. Ungabatsira sei pakurwira rusununguko rwokunamata?
14 Kufanana nezvakaitwa naEsteri naModhekai, vanhu vaJehovha nhasi vanorwira rusununguko rwokumunamata nenzira yaanoda. (Est. 4:13-16) Pane zvaunogonawo kuita here? Hongu. Unogona kugara uchinyengeterera hama dzako nehanzvadzi dziri kutambura nemhaka yokushandisirwa mutemo zvisina kururama. Minyengetero yakadaro ine simba rokubatsira hama dzedu nehanzvadzi dziri kuomerwa nezvinhu uye dziri kutambudzwa. (Verenga Jakobho 5:16.) Jehovha anopindura minyengetero yakadaro here? Kukunda kwatinoita mumatare kunoratidza kuti zvechokwadi anoipindura!—VaH. 13:18, 19.
Rusununguko Rwokusarudza Marapirwo Anoenderana Nezvatinotenda
15. Zvinhu zvipi zvinofungwa nezvazvo nevanhu vaMwari panyaya yokushandiswa kweropa?
15 Sezvatakaona muChitsauko 11, vagari vomuUmambo hwaMwari vakapiwa mutemo uri muMagwaro wakajeka wokuti vasashandisa ropa zvisiri izvo, sezvinoitwa nevakawanda nhasi. (Gen. 9:5, 6; Revh. 17:11; verenga Mabasa 15:28, 29.) Kunyange zvazvo tisingabvumi kuwedzerwa ropa, isu nehama dzedu tinoda kurapwa zvakanaka chero bedzi zvisingapesani nemitemo yaMwari. Matare epamusorosoro emunyika dzakawanda ava kuziva kuti vanhu vane kodzero yokusarudza kana kuti kuramba nzira dzokurapwa nadzo maererano nehana dzavo uye zvavanotenda. Asi mudzimwe nyika, vanhu vaMwari vakasangana nematambudziko akakura panyaya iyi. Ngationei mimwe mienzaniso.
16, 17. Imwe hanzvadzi kuJapan yakarwadziwa zvikuru payakaziva chii nezvekurapwa kwayakanga yaitwa, uye minyengetero yayo yakapindurwa sei?
16 Japan. Misae Takeda, vamwe mai vemba vekuJapan vaiva nemakore 63 vaifanira kuvhiyiwa. Semugari akavimbika wemuUmambo hwaMwari, vakanyatsojekesera chiremba wavo kuti vaida kurapwa vasingawedzerwi ropa. Asi pashure pemwedzi inoverengeka, vakarwadziwa zvikuru pavakaziva kuti vakawedzerwa ropa pavaivhiyiwa. Pavakaona kuti vakanga vatadzirwa uye vanyengedzwa, Hanzvadzi Takeda vakamhan’arira vanachiremba vacho nechipatara kudare muna June 1993. Hanzvadzi iyi, yaizvininipisa ichitaura zvinyoro-nyoro yaiva nokutenda kusingazununguki. Yakapa uchapupu mudare noushingi, ichiramba iri mubhokisi revanopa uchapupu mudare kweinopfuura awa kunyange zvazvo yakanga isisagone nokurwara. Kubvira pavakazopedzisira kuuya kudare vakazongoita mwedzi mumwe chete vachiri vapenyu. Hatiyemuriwo here ushingi hwavo nokutenda? Hanzvadzi Takeda vakati vaigara vachikumbira Jehovha kuti akomborere kurwisa kwavaiita. Vaiva nechivimbo kuti minyengetero yavo yaizopindurwa. Yakapindurwa here?
17 Pashure pemakore matatu Hanzvadzi Takeda vafa, Dare Repamusorosoro romuJapan rakapa mutongo richivatsigira, richibvuma kuti zvakanga zvakaipa kuvawedzera ropa ivo vakariramba zvakajeka. Mutongo uyu, uyo wakapiwa musi wa29 February, 2000, wakati “kodzero yokusarudza” panyaya dzakadaro “inofanira kuremekedzwa nokuti munhu ane kodzero yokuzvisarudzira.” Kushinga kwakaita Hanzvadzi Takeda kurwira rusununguko rwokusarudza marapirwo anoenderana nehana yavo yakadzidziswa neBhaibheri, kuri kuita kuti Zvapupu zvomuJapan zvikwanise kurapwa zvisingatyi kuti zvichawedzerwa ropa.
18-20. (a) Dare rinokwidzwa nyaya kuArgentina rakatsigira sei kodzero yemunhu yokuramba kuwedzerwa ropa achishandisa kadhi rakasainwa? (b) Tingaratidza sei kuti tinozviisa pasi poutungamiriri hwaKristu panyaya yokusashandisa ropa zvisiri izvo?
18 Argentina. Ko vagari vemuUmambo vangagadzirira sei kuti varapwe sezvavanoda kana vasisakwanisi kutaura? Tinogona kugara tiine kadhi repamutemo rinotaura richitimiririra sezvakaitwa naPablo Albarracini. Muna May 2012, akapfurwa mabara anoverengeka nemakororo aiedza kumubira. Akaendeswa kuchipatara asingazivi chinhu, saka akanga asingakwanisi kutsanangura zvaanotenda panyaya yokuwedzerwa ropa. Asi aiva nekadhi rakanyatsopupurirwa raitaura marapirwo aanoda raakanga asaina makore anopfuura mana apfuura. Kunyange zvazvo upenyu hwake hwaiva pangozi uye vamwe vanachiremba vaiona sokuti aifanira kuwedzerwa ropa kuti arege kufa, vaimurapa vakaona kuti vaifanira kuremekedza zvido zvake. Zvisinei, baba vaPablo, avo vakanga vasiri mumwe weZvapupu zvaJehovha, vakaenda kudare kuti vanopiwa mvumo yokuchinja zvido zvake.
19 Gweta raimiririra mudzimai waPablo rakabva rakurumidza kuendesa nyaya yacho kudare rinokwidzwa nyaya. Mumaawa mashomanana dare racho rakanga ratodzima mutongo wakanga wapiwa nedare repasi, ndokutonga kuti zvido zvemurwere zvaakanyora pakadhi rake zvaifanira kuremekedzwa. Baba vaPablo vakabva vakwidza nyaya yacho kuDare Repamusorosoro reArgentina. Asi Dare Repamusorosoro rakashaya “chikonzero chingaita kuti rifunge kuti zvakanyorwa [naPablo pakadhi rake achitaura kuti haabvumi kuwedzerwa ropa] akazvinyora asingazivi zvaari kuita uye asina kusununguka.” Dare racho rakati: “Munhu wese abva zera uye anozvifungira, anokwanisa kugara ataura zvaanoda kuti zviitwe nezveutano hwake, uye anogona kubvuma kana kuramba mamwe marapirwo . . . Zvaanenge akataura zvacho zvinofanira kubvumwa nachiremba anenge achimurapa.”
20 Pablo akazopora zvake zvokuti asimba. Iye nomudzimai wake vanofara kuti akanga akanyora kadhi rinotaura marapirwo aanoda. Danho iroro dukuduku, asi rinokosha, raakatora rinoratidza kuti anozviisa pasi poutongi hwaKristu, Mambo weUmambo hwaMwari. Ko iwe nemhuri yako makatora danho iroro here?
21-24. (a) Dare Repamusorosoro reCanada rakasvika sei pakupa mutongo unokosha panyaya yevana uye kushandiswa kweropa? (b) Nyaya iyi ingakurudzira sei vashumiri vaJehovha vechiduku?
21 Canada. Kazhinji matare anonzwisisa kodzero dzevabereki dzokusarudza marapirwo akanakira vana vavo. Dzimwe nguva, matare akatombotonga achiti mwana ati kurei anofanira kuremekedzwa pane zvaanenge asarudza nezvokurapwa kwake. Izvi ndizvo zvakaitika kuna April Cadoreth. Paakanga ava nemakore 14, April akapiwa mubhedha muchipatara achibuda ropa rakawanda nechomukati memuviri. Mwedzi mishomanana yakanga yapfuura, akanga anyora kadhi rake reAdvance Medical Directive riine mirayiridzo yokuti asawedzerwa ropa kunyange kana zvaipa. Chiremba aimurapa akasarudza kupesana nezvido zvaApril ndokutsvaka mvumo yokumuwedzera ropa kudare. Akawedzerwa mapaindi matatu emasero matsvuku asingadi. April akazofananidza zvaakaitwa nokubatwa chibharo.
22 April nevabereki vake vakaendesa nyaya yacho kumatare. Pashure pemakore maviri, nyaya yacho yakasvika kuDare Repamusorosoro reCanada. Kunyange zvazvo April asina kubudirira pakuchinjisa bumbiro remutemo, Dare rakamuita kuti apiwe mari yaakashandisa kukwidza nyaya yake uye rakatonga richimutsigira iye nevamwe vana vati kurei kuti vave nekodzero yokuzvisarudzira marapirwo avanoda. Dare racho rakati: “Panyaya yokurapwa, vana vari pasi pemakore 16 vanofanira kubvumirwa kuti varatidze kuti zvavakasarudza panyaya yemarapirwo avanoda vakazvisarudza pasina ari kuvaudza uye vachiziva zvavari kuita.”
23 Nyaya iyi inokosha pakuti Dare Repamusorosoro rakaongorora kodzero yevana vati kurei iri mubumbiro remutemo. Mutongo uyu usati wapiwa, dare romuCanada raigona kupa mvumo yokuti mwana ari pasi pemakore 16 arapwe chero bedzi dare richifunga kuti ndizvo zvakanakira mwana wacho. Asi kubvira pakapiwa mutongo iwoyu, dare harichakwanisi kupa mvumo yokuti mwana ari pasi pemakore 16 arapwe zvaasiri kuda asina kumbopiwa mukana wokuratidza kuti akura zvokugona kuzvisarudzira zvaanoda.
“Zvinondifadza kuti ndakaitawo chimwe chinhu pakukudza zita raMwari uye kuratidza kuti Satani murevi wenhema”
24 April akarwira zviripo here mumatare kwemakore matatu ose? Anoti, “Hongu!” April, uyo ava piyona wenguva dzose uye ane utano hwakanaka, anoti: “Zvinondifadza kuti ndakaitawo chimwe chinhu pakukudza zita raMwari uye kuratidza kuti Satani murevi wenhema.” Zvakaitika kuna April zvinoratidza kuti vana vedu vanogona kuramba vakashinga, vachiratidza kuti vagari vechokwadi vomuUmambo hwaMwari.—Mat. 21:16.
Rusununguko Rwokurera Vana Maererano Nemitemo yaJehovha
25, 26. Chii chinowanzoitika kana vanhu vakarambana?
25 Jehovha anopa vabereki basa rokurera vana maererano nemitemo yake. (Dheut. 6:6-8; VaEf. 6:4) Basa iroro rakaoma, asi rinotozowedzera kuoma kana vakarambana. Mumwe nomumwe anogona kunge aine mafungiro ake pamusoro pemarererwo evana. Somuenzaniso, mubereki wechiKristu anonyatsoziva kuti mwana anofanira kurerwa maererano nemitemo yaJehovha, ukuwo mubereki asiri Chapupu angasabvumirana nazvo. Asiwo mubereki wechiKristu anofanira kuremekedza waakarambana naye achiziva kuti kunyange zvazvo vakarambana, vose vachiri vabereki vemwana.
26 Mubereki asiri Chapupu anogona kukumbira dare kuti abvumirwe kugara nemwana kana kuti vana kuitira kuti vanamate sezvaanoda iye. Vamwe vanenge vachipomera kuti kana vana vavo vakarerwa seZvapupu zvaJehovha vachakuvadzwa. Vanogona kuti vana vachazoitwa kuti vasapemberere mazuva okuzvarwa, mazororo, uye kuti kana vakazorwara, havazowedzerwa ropa ravanoti rinoponesa. Chinofadza ndechokuti matare akawanda anowanzoona kuti ndezvipi zvakanakira mwana pane kungotonga vachifunga nezvekuti chitendero chemumwe mubereki chinomukuvadza sei. Ngationei mimwe mienzaniso.
27, 28. Dare Repamusorosoro reOhio rakapa mutongo wokuti chii panyaya yokuti kana mwana akarerwa neZvapupu zvaJehovha zvinomukavadza?
27 United States. Muna 1992, Dare Repamusorosoro reOhio rakatonga imwe nyaya yababa vasiri Chapupu vaiti mwanakomana wavo aizokanganisika kana akarerwa semumwe weZvapupu zvaJehovha. Dare repasi rakanga rabvumirana nababa vacho, rikavapa mvumo yokuchengeta mwana. Amai vacho, Jennifer Pater, vakapiwa kodzero yokupota vachishanyira mwana, asi vakaudzwa kuti “vasamudzidzisa kana kuti kumuita kuti anzwe dzidziso dzeZvapupu zvaJehovha nenzira chero ipi zvayo.” Mutongo uyu wakapiwa nedare repasi waigona kureva zvakawanda zvokuti unogona kunzi waireva kuti Hanzvadzi Pater vaisagona kunyange kutaura nemwanakomana wavo, Bobby nezveBhaibheri kana kuti nezvetsika dzokuzvibata dzarinotaura! Imbofunga kuti vakanzwa sei! Zvakavapedza simba, asi vanoti vakadzidza kuva nemwoyo murefu uye kumirira kuti Jehovha agadzirise zvinhu. Vanoti, “Jehovha haana kumbondisiya.” Gweta ravo, richibatsirwa nesangano raJehovha, rakakwidza nyaya yacho kuDare Repamusorosoro remuOhio.
28 Dare racho rakaramba mutongo wakanga wapiwa nedare repasi, richiti “vabereki vane kodzero yokudzidzisa vana vavo, kusanganisira kuvaudza tsika dzokuzvibata uye dzokunamata.” Dare racho rakati rakanga risina kodzero yokurambidza mubereki kugara nemwana nechikonzero chechitendero kunze kwekunge raratidza kuti tsika dzinodzidziswa neZvapupu zvaJehovha dzinokuvadza mwana munyama nemupfungwa. Dare rakashaya uchapupu hwokuti zvinotendwa neZvapupu zvinokanganisa pfungwa kana kuti muviri wemwana.
29-31. Imwe hanzvadzi yokuDenmark yakanyimirwei mvumo yokuchengeta mwanasikana wayo, uye Dare Repamusorosoro reDenmark rakazopa mutongo upi panyaya yacho?
29 Denmark. Anita Hansen akasanganawo nedambudziko rakadaro pakaenda murume waakarambana naye kudare achikumbira kuti achengete mwana wavo Amanda, aiva nemakore 7. Kunyange zvazvo dare iri rakapa Hanzvadzi Hansen mvumo yokuchengeta mwana muna 2000, baba vacho vakakwidza nyaya yacho kudare repamusoro, iro rakabva radzima mutongo wainge wambopiwa nedare repasi, ndokuvapa mwana. Dare repamusoro rakataura kuti sezvo vabereki ava vaipesana pamaonero avanoita upenyu nemhaka yezvavanotenda, baba vemwana ndivo vaitozokwanisa kugadzirisa nyaya dzacho. Kureva kuti Hanzvadzi Hansen vakanyimwa kodzero yokuchengeta Amanda nokuti ivo mumwe weZvapupu zvaJehovha!
30 Pavaiona nhamo yose iyi, dzimwe nguva Hanzvadzi Hansen vainetseka zvokuti vaishaya kuti vonyengetera vachitii. Vanoti, “Asi mashoko aVaRoma 8:26 ne27 akandinyaradza zvikuru. Ndainyatsoziva kuti Jehovha anonzwisisa zviri mumwoyo mangu. Ziso rake rainge riri pandiri uye aigara akagadzirira kundibatsira.”—Verenga Pisarema 32:8; Isaya 41:10.
31 Hanzvadzi Hansen vakakwidza nyaya yavo kuDare Repamusorosoro reDenmark. Pamutongo warakapa, Dare iri rakati: “Mhinduro yokuti ndiani anofanira kuchengeta mwana ichabva paongororo yakasimba yokutsvaka kuti ndezvipi zvakanakira mwana wacho.” Uyezve, Dare racho rakataura kuti chisarudzo chichaitwa chichabva pakuti mubereki mumwe nomumwe anogadzirisa sei matambudziko, kwete kubva pane “zvinotendwa uye zvinofungwa” neZvapupu zvaJehovha. Hanzvadzi Hansen vakatura befu, Dare parakati vakakodzera kuva mubereki, rikavapazve mvumo yokuchengeta Amanda.
32. Dare reEuropean Court of Human Rights rakachengetedza sei vabereki veZvapupu kuti vasatongwe nerusaruro?
32 Nyika dzakasiyana-siyana dzekuEurope. Dzimwe nguva nyaya dzokuti ndiani anofanira kuchengeta vana hadzina kugumira mumatare epamusorosoro emunyika. Dzimwe dzacho dzinombosvika kudare reEuropean Court of Human Rights (ECHR). Pane dzimwe nyaya mbiri, dare reECHR rakaona kuti matare omunyika, akatonganisa vabereki vaiva Zvapupu nevasiri Zvapupu achingotarisa zvechitendero chete. Dare reECHR rakati matongero aya ndeerusaruro, uye rakapa mutongo wokuti “hazvibvumirwi kupa mutongo zvichingobva pakuti munhu ndewechitendero chipi.” Imwe hanzvadzi yakabatsirwa nemutongo uyu wakapiwa neECHR, yakaratidza kuzorodzwa kwayakaitwa ikazoti: “Zvinorwadza kupomerwa kuti ndiri kukuvadza vana vangu, ini ndiri kuedza kuvaitira zvandinofunga kuti zvakavanakira, kunova kuvarera nenzira yechiKristu.”
33. Vabereki vechiKristu vangashandisa sei zvinotaurwa pana VaFiripi 4:5?
33 Asiwo vabereki vanenge vachirwira kodzero yavo yokudzidzisa vana vavo mitemo yemuBhaibheri kumatare vanofanira kuedza kuva vanhu vanonzwisisa. (Verenga VaFiripi 4:5.) Kana ivo vachinzwisisa kuti vane kodzero yokudzidzisa vana vavo nzira dzaMwari, vanofanira kunzwisisawo kuti mumwe mubereki asiri Chapupu, anogonawo kuita mabasa anoitwa nemubereki kana achida. Mubereki wechiKristu, anofanira kukoshesa zvakadini basa rake rokudzidzisa mwana?
34. Vabereki vechiKristu mazuva ano vanobatsirwa sei nemuenzaniso wevaJudha vemumazuva aNehemiya?
34 Muenzaniso wezvakaitika mumazuva aNehemiya unotidzidzisa chimwe chinhu. VaJudha vakashanda zvakaoma pakugadziridza nokuvakazve masvingo eJerusarema. Vaiziva kuti izvi zvaizovachengetedza nemhuri dzavo pamarudzi aivavenga ainge akavapoteredza. Izvi ndozvakaita kuti Nehemiya avakurudzire achiti: “Rwirai hama dzenyu, vanakomana venyu nevanasikana venyu, madzimai enyu nemisha yenyu.” (Neh. 4:14) VaJudha ivavo vaiziva kuti vaizorwira zviripo. Nhasiwo vabereki vechiKristu vanoshanda nesimba pakurera vana vavo muchokwadi. Vanoziva kuti vana vavo vanogara vachisangana nevanhu vanofurira kuchikoro uye kwavanogara. Kunyange vari pamba, vanogona kufurirwa nezvinhu zvinobudisa mashoko. Vabereki, musambofunga kuti muri kutambisa nguva pakuita zvose zvamunogona pakurwira vana venyu kuti muvachengetedze kuti vakure pakunamata.
Vimba naJehovha Kuti Achatsigira Kunamata Kwechokwadi
35, 36. Zvapupu zvaJehovha zvakabatsirwa sei nokurwira kwazvakaita kodzero yazvo mumatare, uye watsidza kuitei?
35 Zvechokwadi Jehovha akakomborera zvose zvakaitwa nesangano rake mazuva ano pakurwira kodzero yorusununguko rwokunamata. Kurwisa kwavaiita mumatare, kakawanda kwakaita kuti vanhu vaMwari vape uchapupu hune simba mumatare uye kuruzhinji rwevanhu. (VaR. 1:8) Kukunda kwavakaita panyaya dzakawanda mumatare kwakaitawo kuti vakawanda vasiri Zvapupu vasimbise kodzero dzavo. Zvisinei, sevanhu vaMwari, hachisi chinangwa chedu kuchinja magariro evanhu kana kuti kutsvaka kukudzwa. Chikuru chakaita kuti Zvapupu zvaJehovha zviendese nyaya kumatare ndechekuti zvipiwe kodzero yazvo nechinangwa chokusimbisa uye kufambisira mberi kunamata kwakachena.—Verenga VaFiripi 1:7.
36 Ngatisamborega kukoshesa zvidzidzo zvokutenda zvatinowana pane vaya vakarwira rusununguko rwokunamata Jehovha! Ngatirambeiwo takatendeka, tiine chivimbo chokuti Jehovha ari kutsigira basa redu uye ari kuramba achitipa simba rokuita kuda kwake.—Isa. 54:17.


c: text/html

text:
NYAYA IRI PAKAVHA | UMAMBO HWAMWARI—HUNOGONA KUKUBATSIRA SEI?
Umambo hwaMwari
—Kukosha Kwahunoita Kuna Jesu
Paaiita ushumiri hwake panyika, Jesu akataura pamusoro pezvinhu zvakawanda. Somuenzaniso, akadzidzisa vateveri vake kuti vanofanira kunyengetera sei, vangafadza sei Mwari uye kuti vangawana sei mufaro wechokwadi. (Mateu 6:5-13; Mako 12:17; Ruka 11:28) Asi Jesu ainyanya kutaura nezveUmambo hwaMwari kupfuura chero chii zvacho. Ndihwo hwaiva pamwoyo pake.—Ruka 6:45.
Sezvataona munyaya yapfuura, upenyu hwaJesu hwaiva ‘hwokuparidza nokuzivisa mashoko akanaka oumambo hwaMwari.’ (Ruka 8:1) Akashanda nesimba zvikuru, achifamba mazana emakiromita achitenderera nyika yeIsraeri kuti adzidzise vanhu nezveUmambo hwaMwari. Ushumiri hwaJesu hwakanyorwa mumabhuku mana eEvhangeri. Mabhuku aya anotaura nezveUmambo kanopfuura ka100. Kakawanda kacho anenge ari mashoko aJesu, asi anofanira kunge akataura zvimwe zvakatowanda nezveUmambo hwaMwari!—Johani 21:25.
Sei Umambo hwaikosha zvikuru kuna Jesu paaiva panyika? Chimwe chezvikonzero zvacho ndechokuti Jesu aiziva kuti Mwari ainge amusarudza kuti ave Mutongi weUmambo hwacho. (Isaya 9:6; Ruka 22:28-30) Asi Jesu aisafunga kuzviwanira simba nemukurumbira. (Mateu 11:29; Mako 10:17, 18) Kuparidza kwaaiita nezveUmambo aisakuitira kuti zvimunakire. Chikuru ndechokuti Jesu agara aine hanya neUmambo hwaMwari * nemhaka yezvahuchaitira vaya vaanoda, kureva kuti Baba vake vekudenga nevateveri vake vakatendeka.
UMAMBO HUCHAITIREI BABA VAJESU?
Jesu anoda chaizvo Baba vake vekudenga. (Zvirevo 8:30; Johani 14:31) Anoyemura rudo rwavo, tsitsi dzavo uye kururamisira kwavanoita. (Dheuteronomio 32:4; Isaya 49:15; 1 Johani 4:8) Saka Jesu anovenga nhema dzinotaurwa nezvaBaba vake, nhema dzakadai sokuti Mwari haana hanya nekutambura kwevanhu uye kuti anoda kuti titambure. Ndicho chimwe chezvikonzero zvaiita kuti Jesu ade kwazvo kuzivisa “mashoko akanaka oumambo.” Aiziva kuti nokufamba kwenguva Umambo hwaizochenesa zita raBaba vake. (Mateu 4:23; 6:9, 10) Huchaita sei izvozvo?
Jehovha achashandisa Umambo kuita zvinhu zvikuru zvichabatsira vanhu vake. “Achapukuta misodzi yose” pamaziso evanhu vakatendeka. Jehovha achabvisa zvinhu zvinokonzera misodzi iyoyo, achiva nechokwadi chokuti “rufu haruchazovipo, kana kuchema kana kuridza mhere kana kurwadziwa hazvingazovipozve.” (Zvakazarurwa 21:3, 4) Mwari achabvisa kutambura kwose kwevanhu achishandisa Umambo. *
Ndokusaka Jesu aida kwazvo kuudza vanhu nezveUmambo! Aiziva kuti hwaizoratidza kuti Baba vake vane simba netsitsi zvikuru. (Jakobho 5:11) Jesu aizivawo kuti Umambo hwacho huchabatsira vanhu vaanoda—vanhu vakatendeka.
UMAMBO HUCHAITIREI VANHU VAKATENDEKA?
Nguva refu Jesu asati auya panyika aigara kudenga naBaba vake. Baba vakashandisa Mwanakomana pakuita kuti zvimwe zvinhu zvose zvivepo, zvakadai sematenga azere nenyeredzi uye nyika yakanaka nezvisikwa zviri pairi. (VaKorose 1:15, 16) Asi pane zvose izvi Jesu ‘akafarira vanhu kwazvo.’—Zvirevo 8:31.
Paaiita ushumiri hwake, Jesu akaratidza kuti anoda vanhu. Kubva pakutanga chaipo, akataura kuti ainge auya panyika ‘kuzozivisa varombo mashoko akanaka.’ (Ruka 4:18) Asi Jesu haana kungogumira pakutaura nezvekubatsira vanhu. Aigara achiratidza kuti anoda vanhu. Somuenzaniso, vanhu vakawanda pavakaungana kuti vateerere zvaaitaura, Jesu “akasiririswa navo, akarapa vairwara vavo.” (Mateu 14:14) Mumwe murume aiva nechirwere chairwadza zvikuru paakaratidza kuti aitenda kuti Jesu aigona kumuporesa kana aida hake, Jesu akamunzwira tsitsi. Akaporesa murume wacho, ndokumuudza kuti: “Ndinoda. Cheneswa.” (Ruka 5:12, 13) Jesu paakaona shamwari yake Mariya achichema hanzvadzi yake Razaro, Jesu “akagomera neshungu,” “akanetseka” uye “akasvimha misodzi.” (Johani 11:32-36) Akabva aita zvainge zvisingatarisirwi. Akamutsa Razaro kunyange zvazvo ainge ava nemazuva mana afa!—Johani 11:38-44.
Zviri pachena kuti Jesu aiziva kuti zvaakaita panguva iyoyo zvaizobatsira vanhu kwenguva duku chete. Aiziva kuti vose vaakaporesa vaizorwarazve uye vose vaakamutsa vaizofazve. Asi Jesu aizivawo kuti Umambo hwaMwari hwaizogumisa matambudziko iwayo zvachose. Ndokusaka Jesu asina kungoita zvishamiso chete; akashandawo nesimba pakuparidza “mashoko akanaka oumambo.” (Mateu 9:35) Zvishamiso zvake zvaingova nzwisa yezvichaitwa pasi rose neUmambo hwaMwari munguva pfupi iri kutevera. Funga zvinovimbiswa neBhaibheri kuti zvichaitika panguva iyoyo.
Panenge pasisina zvirwere.
“Panguva iyoyo maziso emapofu achasvinudzwa, uye nzeve dzematsi dzichavhurwa. Panguva iyoyo munhu akaremara achakwakuka sezvinoita nondo hono, rurimi rwembeveve ruchashevedzera ruchifara.” Uyewo, “hakuna mugari wemo achati: ‘Ndiri kurwara.’”—Isaya 33:24; 35:5, 6.
Panenge pasisina rufu.
“Vakarurama vachagara nhaka yenyika, vachagara mairi nokusingaperi.”—Pisarema 37:29.
“Achaparadza rufu nokusingaperi, uye Changamire Ishe Jehovha achapukuta misodzi pazviso zvose.”—Isaya 25:8.
Vakafa vachamutswa.
“Vaya vose vari mumakuva vachayeukwa uye vachanzwa inzwi rake, vobuda.”—Johani 5:28, 29.
“Kuchava nokumuka.”—Mabasa 24:15.
Panenge pasisina vanhu vasina pokugara kana kuti vasina mabasa.
“Vachavaka dzimba vogaramo; vachadyara minda yemizambiringa vodya zvibereko zvayo. Havazovaki mumwe ogaramo; havazodyari mumwe odya. . . . Vanhu vandakasarudza vachafarira basa remaoko avo zvizere.”—Isaya 65:21, 22.
Panenge pasisina hondo.
“Anogumisa hondo kusvikira kumugumo wenyika.”—Pisarema 46:9.
“Rumwe rudzi haruzosimudziri rumwe rudzi bakatwa, havazodzidzizve kurwa.”—Isaya 2:4.
Panenge pasisina kushayikwa kwezvokudya.
“Nyika ichabereka zvibereko zvayo; Mwari, iye Mwari wedu, achatikomborera.”—Pisarema 67:6.
“Panyika pachava nezviyo zvizhinji kwazvo; zvichafashukira pamusoro pemakomo.”—Pisarema 72:16.
Panenge pasisina urombo.
“Murombo haazokanganwiki nguva dzose.”—Pisarema 9:18.
“Iye achanunura murombo anochemera kubatsirwa, pamwe chete nomunhu anotambudzika nomunhu wose asina mubatsiri. Achanzwira tsitsi munhu akaderera nomurombo, uye achaponesa mweya yevarombo.”—Pisarema 72:12, 13.
Paunofunga pamusoro pezvinhu izvozvo zvichaitwa neUmambo hwaMwari, unogona here kuona kuti nei Umambo huchikosha zvikuru kuna Jesu? Paaiva panyika, aida chaizvo kutaura nezveUmambo hwaMwari kumunhu chero upi zvake aizoteerera, nokuti aiziva kuti Umambo hwaizogumisa matambudziko ose aripo.
Zvinovimbiswa neBhaibheri nezveUmambo zvinokufadza here? Kana zvakadaro, ungadzidza sei zvakawanda nezveUmambo ihwohwo? Uye zvii zvaungaita kuti uve nechokwadi chokuti uchabatsirwa nezvikomborero zvahwo? Nyaya yokupedzisira panyaya idzi dzinotevedzana ichapindura mibvunzo iyoyo.
^ ndima 5 Nyaya ino inotaura nezvemaonero ari kuita Jesu zvinhu iye zvino sezvo ari kutorarama kudenga, uye kubvira paakadzokera kudenga, hapana mubvunzo kuti Umambo hwakaramba huri pamwoyo pake.—Ruka 24:51.
^ ndima 8 Kuti uone panotaurwa zvikonzero zvinoita kuti Mwari abvumire kuti vanhu vatambure kwekanguva, ona chitsauko 11 chebhuku rinonzi Bhaibheri Rinombodzidzisei Chaizvo? rakabudiswa neZvapupu zvaJehovha.
Inzwa zvimwe
Nei Mwari Achibvumira Uipi Nokutambura?
Uipi hwakatanga sei, uye nei Mwari akahubvumira kuenderera mberi? Kutambura kuchazombopera here?

robotstxt: allowed

filter: keep


text:
Zvapupu zvaJehovha Isangano Rakatangwa Nemunhu Here?
Kwete, Zvapupu zvaJehovha harisi sangano rakatangwa nemunhu. Tiri vaKristu vanoedza nepose pavanogona kutevedzera mararamiro aiitwa naJesu Kristu uye dzidziso dzake.
Sangano rakatangwa nemunhu rakaita sei?
Vanhu vanopa tsanangudzo dzakasiyana-siyana panyaya iyi. Asi ona zvinhu zviviri zvinowanzotaurwa nevanhu nezvemasangano iwayo uye kuti sei isu tichiti takasiyana nemasangano iwayo.
Vamwe vanoti chinenge chiri chitendero chitsva chatangwa. Zvapupu zvaJehovha hazvina kutanga chitendero chitsva. Manamatiro edu akafanana neevaKristu vekutanga-tanga, avo vane mararamiro uye dzidziso zviri muBhaibheri. (2 Timoti 3:16, 17) Tinoti Magwaro Matsvene ndiwo anofanira kutungamirira pane zvose zvine chokuita nokunamata.
Vamwe vanoti chinenge chiri chitendero chinotungamirirwa nemunhu. Zvapupu zvaJehovha hazvina munhu wepanyika wazvinoti ndiye mutungamiriri wazvo. Tinotevedzera zvakataurwa naJesu paakaudza vadzidzi vake kuti: “Mutungamiriri wenyu mumwe chete, iye Kristu.”
—Mateu 23:10.
Isu takasiyana nekure nezvinofungwa nevanhu vanoti sangano redu rakaipa. Chitendero chedu chinobatsira vanhu vose pasinei nokuti tinonamata navo here kana kuti kwete. Somuenzaniso, basa redu rokuparidza rabatsira vanhu vakawanda kuti vasiye zvinhu zvinokanganisa utano zvakadai sokudhakwa uye kushandisa madhiragi nenzira isiri iyo. Uyezve pasi rose, tiri kubatsira zviuru zvevanhu kuti vadzidze kuverenga nokunyora. Uye tinobatsira chaizvo vanenge vawirwa nenjodzi. Tinoedza nepose patinogona kuva nemararamiro akanaka anobatsira vamwe, sekurayira kwakaita Jesu vadzidzi vake.
Inzwa zvimwe
Ungaziva Sei Kunamata Kwechokwadi?
Panongova nechitendero chimwe chete chechokwadi here? Funga nezvezvinhu zvishanu zvinoratidza kunamata kwechokwadi.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
6 Panguva iyoyo mambo Dhariyasi ndipo paakarayira, vakaongorora muimba yezvakanyorwa+ yepfuma yakaiswa imomo muBhabhironi.
2 PaEkibhatana, munzvimbo yakavakirirwa yaiva mudunhu reMedhiya,+ makawanika mupumburu, uye rugwaro rwokuyeuchidza nezvaizvozvi rwakanga rwakanyorwa mauri kuti:
3 “Mugore rokutanga ramambo Koreshi,+ mambo Koreshi akarayira nezveimba yaMwari iri muJerusarema achiti: Imba yacho ngaivakwezve senzvimbo yavachapira zvibayiro,+ uye nheyo dzayo dzinofanira kuvakwa zvakasimba, kukwirira kwayo kuri makubhiti makumi matanhatu, kufara kwayo makubhiti makumi matanhatu,+
4 nemitsara mitatu yematombo akakungurutsirwa+ munzvimbo yawo nomutsara mumwe chete wematanda;+ uye mari inoshandiswa ngaipiwe ichibva kuimba yamambo.+
5 Uyewo midziyo yendarama neyesirivha+ yeimba yaMwari yakabudiswa naNebhukadhinezari+ mutemberi yaiva muJerusarema ikaunzwa kuBhabhironi ngaidzorerwe, kuti isvike kutemberi iri muJerusarema panzvimbo payo iiswe muimba yaMwari.+
6 “Zvino gavhuna Tatenai+ ari mhiri kwoRwizi,+ Shetari-bhozenai+ nevamwe vavo, magavhuna maduku+ ari mhiri kwoRwizi, musaswedera ipapo.+
7 Siyanai nebasa reimba iyoyo yaMwari.+ Gavhuna wevaJudha nevarume vakuru vevaJudha vachavakazve imba iyoyo yaMwari panzvimbo yayo.
8 Ini ndarayira+ pamusoro pezvamuchaita nevarume vakuru ava vevaJudha, nokuda kwokuvakazve imba iyoyo yaMwari; uye mari inoshandiswa ichakurumidza kupiwa+ varume ava ichitorwa papfuma youmambo+ yomutero iri mhiri kwoRwizi pasina kumbomira.+
9 Zvinodiwa zvinoti, nzombe+ duku uyewo makondohwe+ nemakwayana+ nokuda kwezvinopiwa zvinopisirwa Mwari wokudenga, gorosi,+ munyu,+ waini+ nemafuta,+ sezvinotaurwa nevapristi vari muJerusarema, ngavarambe vachizvipiwa zuva nezuva pasina kukundikana;
10 kuti varambe+ vachipa Mwari wokumatenga zvinopiwa zvinofadza+ uye vachinyengeterera upenyu hwamambo nevanakomana vake.+
11 Ndarayira kuti, kana paine chero munhu upi zvake anoputsa+ murau uyu, bango+ richavhomorwa paimba yake orovererwa+ pariri, uye imba yake ichaitwa chimbudzi chevanhu vose nokuda kwaizvozvi.+
12 Mwari akaita kuti zita rake+ rigare imomo ngaaparadze mambo chero upi zvake nevanhu vanotambanudza maoko avo kuti vadarike ndokuparadza+ imba iyoyo yaMwari, iri muJerusarema. Ini, Dhariyasi, ndinorayira. Ngazviitwe nokukurumidza.”
13 Gavhuna Tatenai aiva mhiri kwoRwizi,+ Shetari-bhozenai+ nevamwe vavo, vakabva vaita saizvozvo nokukurumidza, maererano neshoko rakanga ratumirwa namambo Dhariyasi.
14 Varume vakuru+ vevaJudha vakanga vachivaka+ uye vachipfuurira, muprofita Hagai+ achiprofita naZekariya+ muzukuru waIdho,+ uye vakavaka vakaipedza sezvakarayirwa naMwari waIsraeri+ uye sezvakarayirwa naKoreshi+ naDhariyasi+ naAtashasta+ mambo wePezhiya.
15 Vakapedza imba iyi pazuva rechitatu romwedzi waAdhari,+ kureva mugore rechitanhatu rokutonga kwamambo Dhariyasi.
16 Vanakomana vaIsraeri, vapristi nevaRevhi+ nevamwe vose vaichimbova nhapwa+ vakatsaurira+ imba iyi yaMwari vachifara.
17 Vakauya nenzombe zana, nemakondohwe mazana maviri, nemakwayana mazana mana, zvokutsaurira nazvo imba iyi yaMwari, uye nhongo gumi nembiri kuti dzive chinopiwa chechivi nokuda kwevaIsraeri vose, maererano nokuwanda kwemadzinza aIsraeri.+
18 Vakagadza vapristi mumapoka avo uye vaRevhi muzvikwata zvavo,+ nokuda kwebasa raMwari riri muJerusarema, maererano nokurayira kwebhuku raMosesi.+
19 Dzaichimbova nhapwa dzakachengeta paseka+ pazuva rechigumi nemana romwedzi wokutanga.+
20 Vapristi nevaRevhi zvavakanga vazvichenesa+ seboka rimwe, ivo vose vakanga vakachena, naizvozvo vakauraya chibayiro chepaseka+ nokuda kwedzaichimbova nhapwa dzose uye nokuda kwehama dzavo vapristi uye nokuda kwavo.
21 Vanakomana vaIsraeri vakanga vadzoka kubva paKutapwa vakabva vadya,+ nevanhu vose vakanga vazvitsaurira kwavari vachibva pakusachena+ kwemarudzi enyika yacho, kuti vatsvake Jehovha Mwari waIsraeri.+
22 Vakaita mutambo wemakeke asina kuviriswa+ mazuva manomwe vachifara; nokuti Jehovha akaita kuti vafare, uye akanga atendeudzira+ mwoyo wamambo weAsiriya kwavari kuti asimbise maoko avo pabasa reimba yaMwari wechokwadi, iye Mwari waIsraeri.
Tumirawo vamwe
Tumirawo vamwe
Ezra 6
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=15&Chapter=6&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D15%26Chapter%3D6%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
DOMINICAN REPUBLIC
Jehovha Akavhura Mwoyo Yevakawanda
Leonardo Amor
AKABEREKWA MUNA 1943
AKABHABHATIDZWA MUNA 1961
NHOROONDO YOUPENYU Akadzidza chokwadi achiri kuyaruka uye ashumira Jehovha mubasa renguva yakazara kwemakore anopfuura 50.
NDAKABHABHATIDZWA muna 1961 panguva yandaidzidza nezvemutemo pane imwe yunivhesiti, uye painge pava neunenge mwedzi mumwe chete Trujillo aurayiwa. Baba vangu vaida kuti ndiite basa rine chekuita nemutemo, asi ndaiona kuti dzidzo inobva kuna Mwari ndiyo inopfuura dzese. Saka, pasinei nekuti ndizvo zvavaida, ndakamira kuenda kuyunivhesiti. Pasina nguva refu, ndakagadzwa sapiyona chaiye.
Pane imwe nguva ndakatumirwa kuLa Vega, guta rava nenguva refu richizivikanwa kuti rine vanhu vakawanda vanopinda chechi yeRoma. Panguva yese yandaiva ikoko, hapana kana mumwe chete akava Chapupu chaJehovha. Wandaipayona naye ndiye ega aiva muvateereri pandaipa hurukuro dzavose. Asi, ndaiwana simba kubva kuna Jehovha pandaidzidza Bhaibheri ndiri ndega, pandaipinda magungano, uye pandainyengetera nemwoyo wese. Ndaimbonyengetera ndichibvunza Jehovha kana muLa Vega maizombofa makavawo neungano. Ndinofara kutaura kuti iye zvino mava neDzimba dzeUmambo 6, ungano 14, uye vaparidzi veUmambo vanopfuura 800.
Ndakachata naÁngela muna 1965, uye muna 1981 takashevedzwa kuti tinoshanda paBheteri. Pandakabhabhatidzwa, muDominican Republic maingova nevaparidzi 681 chete. Iye zvino mava nevaparidzi vanopfuura 36 000, uye vanhu vakawanda kupfuura ipapo vanopinda magungano edu. Ndikafunga kwatakabva, zvinoshamisa kuona kuti Jehovha akavhura mwoyo yevakawanda kuti vade chokwadi cheBhaibheri.


text:
NYAYA IRI PAKAVHA | BHAIBHERI RICHIRI KUSHANDA HERE?
Mazano Acho Achiri Kubatsira Munhu Wose
—Kuvimbika
ZVINOTAURWA NEBHAIBHERI: “Kuroorana ngakukudzwe navose, mubhedha wevakaroorana ngaurege kusvibiswa.”—VaHebheru 13:4.
CHAZVAKANAKIRA: Vamwe vanoti mashoko ari pamusoro apa ava echinyakare. Asi uku ndiko kunyepa masikati machena! Kana mumwe wako akaita gumbo mumba gumbo panze, unorwadziwa sokurwadza kwazvaingoitawo kare panguva yakanyorwa Bhaibheri.—Zvirevo 6:34, 35.
Jessie, murume ane mukadzi nevana vaviri. Anoti: “Kuvimbika kwatakaita muwanano yedu kuri kuita kuti imba yedu irambe yakasimba uye ichifara. Kuti imba imire zvinotoda kuti murume nomudzimai vavimbane. Kuita mesomeso kunoita kuti mumwe wako asakuvimba.” Kunokanganisawo upenyu hwevana.
Ligaya * akapotsa aparadza imba yake. Anoti, “Ndakatanga kushamwaridzana nevanhu vane tsika dzakaipa. Ndakanga ndava kuita madiro uye ndava kuita zvikomba.” Izvi zvakaita kuti afare here? Aigara achipopotedzana nomurume wake. Anowedzera kuti: “Pandakazoona kunyadzisa kwezvandaiita, ndakabva ndayeuka zvandaiudzwa nevabereki vangu pavaiti, ‘Ushamwari hwakaipa hunokanganisa tsika dzakanaka.’”—1 VaKorinde 15:33.
Ligaya anoenderera mberi achiti: “Zvinhu zvisati zvanyanya kuipa, ndakabva ndasiya zvandaiita ndikatanga kudzidza Bhaibheri uye kuita zvarinotaura.” Zvakaguma nei? Imba yake haina kuzoparara uye murume wake akatanga kumuremekedza uye kumubata zvakanaka. Anoti, “Bhaibheri rakachinja upenyu hwangu uye handimbozvidembi kuti ndakasiya mararamiro akaipa andakanga ndava kuita uye shamwari dzakaipa dzandaiva nadzo.”
^ ndima 6 Mamwe mazita haasi avo chaiwo.
Inzwa zvimwe
Mitemo yaMwari Inotibatsira Sei?
Jesu akatsanangura kuti nei tichida kutungamirirwa uye kuti mirayiro ipi miviri inonyanya kukosha.


text:
‘Itai Izvi Muchindiyeuka’
“Pashure pokunge aonga, [akamedura chingwa] akati: ‘Ichi chinomirira muviri wangu uri kupiwa nokuda kwenyu. Rambai muchiita izvi muchindiyeuka.’”—1 VAK. 11:24.
1, 2. Vaapostora vangave vaifungei Jesu asati aenda kuJerusarema kokupedzisira?
‘ZVAKUSISINA makore, tava kukwanisa kuona mwedzi. Manheru apfuura varindi vomuJerusarema vanofanira kunge vakaona mwedzi uchigara. Dare reSanihedrini parakangoziva kuti mwedzi wagara, rakabva razivisa kuti mwedzi waNisani watanga. Shoko rakabva ratumirwa kwose kwose pachishandiswa zviratidzo zvomoto uye nhume, zvokuti rakatosvikawo nekuno. Chokwadi, Jesu anofanira kunge achada kuenda kuJerusarema kuti asvike Paseka isati yatanga.’
2 Zvichida izvi ndizvo zvaifungwa nevamwe vaiva naJesu kuPereya (mhiri kweJodhani) parwendo rwake rwokupedzisira rwokuJerusarema. (Mat. 19:1; 20:17, 29; Mako 10:1, 32, 46) VaJudha pavaingoziva musi wokutanga wemwedzi waNisani, vaibva vamirira kwemazuva 13 kuti vapemberere Paseka painyura zuva musi waNisani 14.
3. Nei vaKristu vachida kuziva nezvemusi waichengetwa Paseka?
3 Kudya kwaShe Kwemanheru kuchaitwa musi wa14 April, 2014 zuva ranyura uye musi uyu unoenderana newaichengetwa Paseka. Iwoyo uchange uri musi unokosha kuvaKristu vose vechokwadi nevaya vanofarira. Nei? Nemhaka yezvatinoverenga pana 1 VaKorinde 11:23-25 zvokuti: “Jesu muusiku hwaakanga achizogamuchidzwa, akatora chingwa, uye, pashure pokunge aonga, akachimedura, akati: ‘Ichi chinomirira muviri wangu uri kupiwa nokuda kwenyu. Rambai muchiita izvi muchindiyeuka.’ Akaitawo saizvozvo nekapu.”
4. (a) Mibvunzo ipi ine chokuita neChirangaridzo ingamuka? (b) Musi weChirangaridzo unosarudzwa sei gore negore? (Ona bhokisi rakanzi “Chirangaridzo cha2014.”)
4 Tinovimba kuti uchange uripo pachiitiko ichi chimwe chete chakanzi naJesu chichengetwe nevateveri vake gore negore. Zvibvunze kuti: ‘Ndinofanira kugadzirira sei Chirangaridzo? Zvii zvichashandiswa? Musangano wacho uchaitwa sei? Uye nei Chirangaridzo nezvichashandiswa zvichikosha kwandiri?’
CHINGWA NEWAINI
5. Jesu akaita kuti vaapostora vake vagadzirire chii paPaseka yokupedzisira ainavo?
5 Jesu paakaudza vaapostora kuti vagadzirire imba yavaizodyira Paseka, haana kuti vashongedze imba yacho zvemaoresa, asi zvichida aingoda imba yakakodzera, yakachena uye yavaikwana vose. (Verenga Mako 14:12-16.) Vaizogadzirira zvinhu zvaidiwa pakudya kwacho, zvaisanganisira chingwa chisina kuviriswa newaini tsvuku. Pavakapedza kudya Paseka, Jesu akatanga kutaura nezvechingwa newaini.
6. (a) Paseka yapera, Jesu akati chii nezvechingwa? (b) PaChirangaridzo panoshandiswa chingwa chakaita sei?
6 Muapostora Mateu uyo aivapowo, akazonyora kuti: “Jesu akatora chingwa uye, akumbira chikomborero, akachimedura uye, achichipa vadzidzi, akati: ‘Torai, mudye.’” (Mat. 26:26) “Chingwa” chacho chainge chisina kuviriswa sechaishandiswa paPaseka. (Eks. 12:8; Dheut. 16:3) Chaigadzirwa neupfu hwegorosi nemvura, chisina mbiriso kana zvimwe zvokurungisa zvakadai semunyu. Chingwa chacho chaisasimuka nokuti chainge chisina mbiriso. Chainge chisina zvimwe zvaiwedzerwa chiri chipapata uye chiri nyore kumedura. Mazuva ano kana Chirangaridzo chava pedyo, vakuru veungano vanogona kukumbira mumwe munhu kuti agadzire chingwa chacho achishandisa upfu hwegorosi nemvura, achichibika mupani ine tumafuta twushoma. (Kana pasina upfu hwegorosi, chinogona kubikwa neupfu hwemupunga, hwechibage, hwebhari kana zvimwe zvakada kudaro.) Chingwa chinoshandiswa nevaJudha chinonzi matzoth chisingawedzerwi chimera, mazai kana hanyanisi, chinogona kushandiswawo.
7. Jesu akataura nezvewaini yakaita sei, uye paChirangaridzo panogona kushandiswa waini yakaita sei?
7 Mateu akatiwo: “[Jesu] akatora kapu uye aonga, akaipa kwavari, achiti: ‘Inwai, imi mose.’” (Mat. 26:27, 28) Kapu yakatorwa naJesu yaiva newaini tsvuku. (Yaisava muto wemazambiringa achangosvinwa, nokuti pakanga patova nenguva yakareba mazambiringa akohwewa.) Waini haina kushandiswa paPaseka yokutanga muIjipiti asi Jesu haana kuona paine chakaipa nokuishandisa paPaseka. Akatoshandisa imwe yacho paKudya kwaShe Kwemanheru. Saka vaKristu vanoitawo kuti paChirangaridzo pave newaini. Sezvo pakanga pasina zvimwe zvaifanira kuwedzerwa kuti ropa raJesu rishande, waini inoshandiswa paChirangaridzo inenge isina zvimwe zvinodhaka zvakadai sebrandy kana kuti tumwe twunoita kuti inhuwirire. Waini tsvuku isina zvimwe zvinowedzerwa, ndiyo inofanira kushandiswa. Munogona kuzvigadzirira mega kana kuita zvokutenga waini yakadai seBeaujolais, Burgundy, kana kuti Chianti.
ZVINOMIRIRWA NECHINGWA NEWAINI
8. Nei vaKristu vachikoshesa zvinomirirwa nechingwa newaini?
8 Muapostora Pauro akanyatsojekesa kuti vamwe vaKristu vasiri vaapostora vaifanirawo kuchengeta Kudya kwaShe Kwemanheru. Akanyorera vaainamata navo kuKorinde kuti: “Ndakagamuchira kubva kunaShe zviya zvandakakugamuchidzaiwo, kuti Ishe Jesu . . . akatora chingwa, uye, pashure pokunge aonga, akachimedura, akati: ‘Ichi chinomirira muviri wangu uri kupiwa nokuda kwenyu. Rambai muchiita izvi muchindiyeuka.’” (1 VaK. 11:23, 24) Saka nanhasi vaKristu vachiri kuchengeta chiitiko ichi chinokosha gore negore uye vanokoshesa zvinomirirwa nechingwa newaini.
9. Vamwe vane maonero api asina kururama nezvechingwa chakashandiswa naJesu?
9 Vamwe vanhu vanoenda kuchechi vanoti Jesu akati: ‘Uyu muviri wangu,’ saka vanodavira kuti pakaitika chishamiso chokuti chingwa chakachinja kuva nyama yake chaiyo. Zvisinei izvozvo hazvisi zvechokwadi. * Zvose zviri zviviri, muviri waJesu nechingwa chisina kuviriswa, zvakanga zviri pamberi pevaapostora vakatendeka. Zviri pachena kuti Jesu akashandisa mutauro wokufananidzira, sezvaaiita kakawanda.—Joh. 2:19-21; 4:13, 14; 10:7; 15:1.
10. Chingwa chinoshandiswa paKudya kwaShe Kwemanheru chinomirirei?
10 Chingwa chaiva pamberi pevaapostora uye chavakanga vava kuda kudya, chaimirira muviri waJesu. Muviri upi? Pane imwe nguva vashumiri vaMwari vaifunga kuti sezvo Jesu akamedura chingwa asi pasina kana pfupa rake rakatyorwa, chingwa chaimirira “muviri waKristu,” kureva ungano yevaKristu vakazodzwa. (VaEf. 4:12; VaR. 12:4, 5; 1 VaK. 10:16, 17; 12:27) Zvisinei, nokufamba kwenguva, pashure pokunge tanyatsoongorora Magwaro, takazonzwisisa kuti chingwa chinomirira muviri waJesu wenyama waakanga agadzirirwa. Jesu “akatambura panyama,” uye akatozorovererwa. Saka paKudya kwaShe Kwemanheru, chingwa chinomirira muviri iwoyo waJesu wenyama ‘waakatakura nawo zvivi zvedu.’—1 Pet. 2:21-24; 4:1; Joh. 19:33-36; VaH. 10:5-7.
11, 12. (a) Jesu akati chii nezvewaini? (b) Waini inoshandiswa paKudya kwaShe Kwemanheru inomirirei?
11 Izvi zvinotibatsira kunzwisisa zvakazotaurwa naJesu nezvewaini. Tinoverenga kuti: “Akaitawo saizvozvo nekapu, paakanga apedza kudya kwemanheru, achiti: ‘Kapu iyi inomirira sungano itsva muropa rangu.’” (1 VaK. 11:25) MaBhaibheri akawanda anoshandisa mashoko akafanana neari muBhaibheri Dzvene okuti: “Mukombe uyu ndiwo sungano itsva muropa rangu.” (Tisu tatsveyamisa mashoko.) Jesu aireva here kuti kapu (mukombe) yaainge akabata ndiyo sungano itsva? Kwete. Shoko rokuti “kapu” raireva zvaiva mukapu yacho, kureva waini. Jesu akati waini yacho yaimirirei? Akati yaimirira ropa rake raizoteurwa.
12 MuEvhangeri yaMako, Jesu akati: “Iyi inomirira ‘ropa rangu resungano,’ richadururirwa vazhinji.” (Mako 14:24) Chokwadi, ropa raJesu ‘raizodururirwa vazhinji nokuda kwokukanganwirwa zvivi.’ (Mat. 26:28) Saka, waini tsvuku inonyatsokodzera kumirira ropa raJesu. Pachishandiswa ropa iroro, tinogona kusunungurwa norudzikinuro, “iko kukanganwirwa kwokudarika kwedu.”—Verenga VaEfeso 1:7.
KUYEUKA RUFU RWAKRISTU
13. Tsanangura kuti Chirangaridzo chorufu rwaKristu chinoitwa gore negore chinoyeukwa sei.
13 Kana kachizova kekutanga kupinda Chirangaridzo neZvapupu zvaJehovha, zvii zvauchaona? Chirangaridzo chichaitirwa munzvimbo yakanaka uye yakachena zvokuti munhu wose anenge aripo achanzwa akasununguka achinakidzwa nepurogiramu. Panogona kuiswa maruva asingashamisiri, asi hauzotadziswi kuisa pfungwa dzako papurogiramu nezvinhu zvakashongedzwa zvakawanda-wanda zvinoita sokuti muri papati. Mukuru anokwanisa achakurukura zvakajeka uye zvine ruremekedzo zvinotaurwa neBhaibheri nezvechiitiko chacho. Achabatsira vose kunzwisisa zvatakaitirwa naKristu paakafa serudzikinuro kuti tiwane upenyu. (Verenga VaRoma 5:8-10.) Mukurukuri achatsanangura tariro mbiri dzine vaKristu dzinotaurwa muBhaibheri.
14. Mukurukuri achataura nezvetariro dzipi paanenge achipa hurukuro yeChirangaridzo?
14 Imwe tariro ndeyekunotonga naKristu kudenga, uye kunongova nevateveri vaKristu vashomanana vane tariro iyoyo vakadai sevaapostora vakatendeka. (Ruka 12:32; 22:19, 20; Zvak. 14:1) Vamwe vaKristu vakatendeka vakawanda vari kushumira Mwari iye zvino vane tariro yokurarama nokusingaperi muparadhiso pasi pano. Kuda kwaMwari kuchabva kwaitwa pasi pano sezvakunoitwa kudenga, uye izvi ndizvo zvave zvichinyengetererwa nevaKristu. (Mat. 6:10) Uyewo Magwaro anoratidza kuti vachararama upenyu hwakanaka chaizvo nokusingaperi.—Isa. 11:6-9; 35:5, 6; 65:21-23.
15, 16. Murayiro waJesu une chokuita nechingwa unotevedzerwa sei paKudya kwaShe Kwemanheru?
15 Hurukuro iyoyo painenge yava kupera, mukurukuri achataura kuti yava nguva yokuita zvakanzi naJesu vaapostora vaite. Sezvambotaurwa, pachashandiswa chingwa chisina kuviriswa newaini tsvuku. Izvi zvinogona kunge zviri patafura inenge iri pedyo nemukurukuri. Achaverenga muBhaibheri zvakataurwa uye zvakaitwa naJesu paakatanga chiitiko ichi. Somuenzaniso, muna Mateu tinoverenga kuti: “Jesu akatora chingwa uye, akumbira chikomborero, akachimedura uye, achichipa vadzidzi, akati: ‘Torai, mudye. Ichi chinomirira muviri wangu.’” (Mat. 26:26) Jesu akamedura chingwa chisina kuviriswa kuti ape chimwe kuvaapostora vaainge akagara navo. Pachaitwa Chirangaridzo musi wa14 April, uchaona chingwa chisina kuviriswa chakatomedurwa chiri mundiro.
16 Pachashandiswa ndiro dzinokwana kuitira kuti chingwa chisvike kuvanhu vose munguva pfupi. Hapazovi netutsika twunotevedzerwa. Pachatanga papiwa munyengetero mupfupi, ndiro dzofambiswa nenzira yakarongeka, zvichienderana nokuti zvinonyatsoita ndezvipi. Vashoma ndivo vachadya chingwa (kana kuti pachatoshaikwa vanodya), sezvakaitika muungano dzakawanda paChirangaridzo cha2013.
17. Murayiro waJesu une chokuita newaini unotevedzerwa sei paChirangaridzo?
17 Mukurukuri achabva averenga zvakazotaurwa naMateu zvokuti: “[Jesu] akatora kapu uye aonga, akaipa kwavari, achiti: ‘Inwai, imi mose; nokuti iyi inomirira ‘ropa rangu resungano,’ richadururirwa vazhinji nokuda kwokukanganwirwa zvivi.’” (Mat. 26:27, 28) Pachitevedzerwa izvozvo, pachapiwa mumwe munyengetero uye “kapu” dzewaini tsvuku dzichafambiswa kune munhu wose anenge aripo.
18. Nei zvichikosha kuva paChirangaridzo kunyange zvazvo pakava nevashoma kana kutoshaikwa vanodya chingwa nokunwa waini?
18 Vakawanda vachange varipo vachasarudza kusadya chingwa uye kunwa waini pazvichange zvichifambiswa nokuti Jesu akataura kuti vaya vachatonga naye muUmambo hwake hwokudenga ndivo chete vanofanira kudya nokunwa. (Verenga Ruka 22:28-30; 2 Tim. 4:18) Vamwe vose vachange varipo vanenge vachingocherechedza zvavo vachiratidza ruremekedzo. Kunyange zvakadaro, kuva paKudya kwaShe Kwemanheru kunokosha nokuti kunoratidza kuti vanokoshesa chaizvo chibayiro chaJesu. Panenge pachiitwa Chirangaridzo, vanofungisisa nezvemakomborero avanogona kuwana nemhaka yechibayiro chorudzikinuro chaJesu. Vane tariro yokuva mu“boka guru” richapona pa“kutambudzika kukuru” kuri kuuya. Vanamati ava ndivo vachange ‘vageza nguo dzavo refu, vodziita chena muropa reGwayana.’—Zvak. 7:9, 14-17.
19. Ungaitei kuti ugadzirire uye ubatsirwe neKudya kwaShe Kwemanheru?
19 Zvapupu zvaJehovha munyika yose zvinogadzirira musangano uyu unokosha. Pachine mavhiki kuti Chirangaridzo chiitwe, tichakoka vanhu vakawanda kuti vauye. Uyewo, pasara mazuva mashoma kuti chiitwe, vakawanda vedu tichaverenga nhoroondo yeBhaibheri yezvakaitwa naJesu uye zvakaitika mazuva mashoma Kudya kwaShe Kwemanheru kusati kwaitwa muna 33 C.E. Tichagara taronga kuti tive nechokwadi chokuti tichange tiripo. Zvakanaka kuti tisvike nziyo yokutanga nemunyengetero zvisati zvaitwa kuitira kuti titambire vaenzi uye kuti tinzwe purogiramu yose. Tose zvedu, vari muungano nevaenzi, tichabatsirwa chaizvo nokuvhurawo maBhaibheri edu mukurukuri paanenge achiverenga uye achitsanangura Magwaro. Chinonyanya kukosha ndechokuti kuvapo kwedu paChirangaridzo kucharatidza kuti tinoonga chaizvo chibayiro chaJesu uye kuti tinoteerera murayiro wake wokuti: “Rambai muchiita izvi muchindiyeuka.”—1 VaK. 11:24.
^ ndima 9 Mumwe muongorori weBhaibheri wokuGermany anonzi Heinrich Meyer akati: ‘Sezvo Jesu ainge achiri mupenyu uye ropa rake risati rateurwa, hapana mumwe wevaapostora vaivapo angave akafunga kuti vaitodya muviri uye kunwa ropa raIshe. Jesu akashandisa mashoko ari nyore kunzwisisa kutsanangura zvinorehwa nechingwa newaini uye aisada kuti vaapostora vake vatadze kumunzwisisa.’


text:
WASHINGTON —
Masangano maviri anozviti madzisahwira kwemakore gumi nemaviri, adirana majecha mumaziso zvekuti pave nekusawirirana kusati kwamboitika munhoroondo dzemasangano aya.
Kukandirana makobvu nematete pakati pebato reMDC inotungamirwa naVaMorgan Tsvangirai, nesangano rinorwira kuti munyika muve nebumbiro idzva remitemo yenyika rinobva muvanhu kwete muhurumende, reNational Constitutional Assembly, NCA, kunonzi kwakakonzerwa nemashoko anonzi akataurwa nasachigaro weNCA, Professor Lovemore Madhuku, mubepanhau reSunday Mail.
VeMDC vari kuona mashoko aya seanozvidza VaTsvangirai.
Vachitaura nebepanhau reSunday Mail pamusoro pebumbiro idzva remitemo yenyika riri kunyorwa, VaMadhuku vanonzi vakashoropodza VaTsvangirai vachiti vasapomere mutungamiri wenyika, VaRobert Mugabe, mhosva yekunonotsa kupedzwa kwegwaro remitemo sezvo vatungamiri vemapato ose ari muhurumende, vaine chekuita nekunonoka uku.
VaMadhuku vanonzi vakati VaTsvangirai vakaratidza kuita sechana chidiki zvichitevera kusawirirana kwavepo pabumbiro iri.
NeChitatu MDC-T yakaburitsa gwaro rekushoropodza mashoko aVaMadhuku aya.
Mutauriri weMDC T VaDouglas Mwonzora, vaudza Studio7 kuti bato ravo harirambe kushoropodzwa, asi vati uku hakuchisiri kushoropodza asi kuti kwave kutuka mutungamiri webato ravo.
Asi sangano reNCA raburitsawo gwaro richishorawo zvikuru mashoko eMDC T aya, richiti bato iri harifanirwi kupedza nguva yaro richinetsana neNCA richitadza kugadzirisa matambudziko arakatarisana nawo akaita sekurwisana kwenhengo dzaro, huwori pamwe nekudzikira kwerutsigiro rwaro.
NCA yati inoshora gwaro rebumbiro reCOPAC nekuti rinokudza hurumende, izvo zvinozopa kuti mari yakawanda ishandiswe mukubhadhara makurukota ehurumende.
Yatiwo nhengo dzeparamende dziri kuwedzerwa nebumbiro idzva kubva pamazana maviri negumi, kusvika pamazana maviri nemakumi matanhatu.
NCA yashorawo kuti gwaro rebumbiro idzva haribvise masimba ehurumende mukutongwa kwematunhu, uye vanhu vari kunze kwenyika havakwanise kuvhota.
Mutauriri weNCA, VaMadock Chivasa, vati Professor Madhuku vakataura semwana weZimbabwe ane kodzero yake yekutaura zvaanoda.


text:
Nokuti muenzaniso kunoenderana FS2004 tinya pano Murovedzi kubereka uye high quality, zvose zvaisanganisira: Sounds, rakapotsa Cockpit uye muenzaniso. Iva nechokwadi kuti kuverenga User Chinyorwa muna French. Rine 9 repaints. The Dassault Mystère IV aiva 1950s French murwi-bhomba ndege, wokutanga transonic ndege kupinda basa French Air Force.
Design uye kubudirira
The Mystère IV aiva shanduka kwemashoko Mystère II ndege. Kunyange zvazvo vakatakura munhu kwokunze kufanana kwokutanga ndege, vanhu Mystère IV ari chaizvoizvo itsva magadzirirwo pamwe aerodynamic kuvandudzika nokuda supersonic kutiza. The zvikabva wokutanga vakamhanyira 28 September 1952, uye ndege akapinda basa April 1953. Wokutanga 50 Mystere Iva kugadzirwa ndege akanga simba nokuda British Rolls-Royce Tay turbojets, apo vakasara akanga French-akavaka Hispano-Suiza Verdon 350 shanduro iyoyo injini.
Operational nhoroondo
French Mystère IV Kana pana Bitburg Air Base (Germany), mangwanani 1960s
Israeli Mystère IVs vakaona chiito munguva Arab-Israeli Hondo uye vakanga vakabatana ne French Mystères nokuda neSuez dambudziko. On 8 June 1967, ndege Israeli vaivapowo njodzi uye dzichipesana kurwisa USS Liberty.
India zvakakuvuyisira 104 izvi ndege muna 1957. Raishandiswa zvikuru muna Indo-Pakistani Hondo 1965. On 7 September 1965, dzechikwata Mutungamiriri Ajjamada Devayya of Indian Air Force akapfura pasi mumwe F-104 Starfighter akarayira Flight refutenendi Amjad Khan of Pakistan Air Force mune kuzopamba pamusoro Sargoda. Amjad akakwanisa Score Hits kanoverengeka Devayya raMwari Mystère uye vakatenda kuti aparadzwe, saka iye akaputsa kunotsvaka mumwe chipfuro. Zvisinei, Devayya kwakaita Mystère akanga achiri operable, uye iye nokubudirira akapfura pasi Starfigher. Devayya akaurayiwa kana yakadonha nokukurumidza pashure. hondo iyi vakaenda kucherechedzwa kuIndia kusvikira zvakanzi akazozivisa muna John Fricker kuti bhuku Battle nokuda Pakistan. Devayya akanga paakavapa ari Maha Vir Chakra afa 23 makore hondo.
The phasing kubva ndege yakatanga nokukurumidza pashure 1965 Indo-Pakistani War, asi vakaona mamwe matanho ari Indo-Pakistani Hondo 1971. Rakanga phased zvachose kunze Indian Air Force kubudikidza 1973.


text:
Mawuto ehondo
Mawuto ehondo vanhu vanoita basa rekudzivirira nyika kuvavengi vachigara vakagadzirira kurwira nyika nezvombo.
- Kune mawuto vanoshanda vari pasi.
- Kune mawuto vanoshandisa ndege.
- Kuoitawo mawuto vanobata vari pagungwa.
Chipiko zvinoreva mabasa anoitwa nechinangwa chokuchengetedza vangava vannhu, nzvimbo, chivakwa kana musha kubva kunjodzi kana kurwiswa nevavengi. Shoko iri tinokwanisa kurishandisa kuturikira security forces, kuChiShona tobva tati mawuto echipiko.
Boka rePfumo, bokora (regiment). Nhungamiri (advance guard) apa kureva boka remawuto vakatungamiri kunorwa hondo.
Kurerutsa Mutauro[chinja | edit source]
- Rupingo (foremost in army).
- Mupingi (leader in war)
- Murairi (Commander).
- Murairo (Commandment).
- Kuraira (to command, tell, to warn, correct, punish ).
Mazwi anoti: rupingo namupingi anenge anotodzana nerukuti nyamupingidza.


text:
MUPOROFITA ane mukurumbira kwaMurambinda, kuBuhera, anoti anoroya, chidhakwa chemandiriri, anoputa mbanje uye tsvimbo yaanoshandira nayo vanhu inyoka iyo akapihwa pasi pemvura paakadzidziswa zvekurapanenjuzu.
Kwayedza svondo rapera yakashanyira muporofita weJohane Masowe Nyenyedzi Nomwe yeNguwo Tsvuku uyu pasowe rake apo pakawanikwa pakadyarwa madzinde mashanu achiri madiki embanje izvo anoti imhiko
Muporofita uyu, uyo anonzi ane mukurumbira mudunhu iri, anotizve akapedza mwedzi mitatu nechidimbu achigara mumvura nenyoka mubako uyewo achidya hove mbishi dzemaramba nedzimwe.
Madzibaba Thomas Madziva (23), uyo kumusha anobva mubhuku raMukumba, kwaMambo Rugoyi kwaRusape, anoti midzimu naMwari hazvina musiyano.
Anotizve simba rake rinobva pasi pemvura paakapihwa bhasikiti raiva rizere mishonga iro rakaita zvekusvipwa nehove apo akanga ave kubuda mudziva apedza zvidzidzo zvekurapa.
“Basa randinaro harina kungouya zvemahara. Ndakatorwa nenjuzu murwizi Save ndichibva kuchikoro ndiri Grade 6 apo ndaive nevamwe. Zvadaro, ndakazoona ndave kugara mubako raiva nemazinyoka aisanganisira mhungu, dzvoti, marovambira, mhakure, shato nedzimwe asi chainetsa dzaisandiruma.
“Ini ndaisatyawo, kune mazwi aingouya achiti ndivana sekuru vepasi rino. Kudya ndaingoerekana pamberi pangu paiswa hove mbishi dzemhando dzakasiyana, kusanganisira maramba,” anodaro.
Madzibaba Thomas anoti paakatorwa nenjuzu, vabereki vake havana kutya sezvo vakanga vazviwana kare kudzin’anga uyewo sekuru vake vakambotorwawo nenjuzu vakazodzoka vave kurapa.
“Pandakapinda mumvura ndakapesana nemumwe ainzi nezwi akanga apedza kusimbiswa kuti achinorapa, ini ndichibvawo ndatanga. Chainetsa ndaingonzwa izwi raitaura ndisingaone vanhu.
“Chandaiona inyoka chete, asi kwaiva nemiti mubako imomo, ndaitokotsira sezvatinoita kumba.” anodaro.
“Apo nguva yangu yandaiva ndakatarirwa yakakwana, ndakazoona zihove guru rakangosvikorutsa bhasikiti raiva rizere nemishonga, nyanga, hakata, ngundu, nhembe nezvimwe zvechivanhu. Pakabva pazouya izwi rakabva mubako richindizivisa mashandisirwo ezvinhu izvi pakurapa uyewo ndakatambidzwa nyoka yetsvukuviri hombe ndichinzi ndiyo tsvimbo yandaizoshandisa mukurapa iyo yakabva yapinduka kuita tsvimbo ipapo ndakaibata.”
Nyoka iyi anoti akaitambidzwa nemunhu aiva mumhepo asi pasina mutumbi wake.
“Ndakanzi tsvimbo yebasa iyi takupa, chienda unoshanda. Nhamba dziri paruwoko rwangu idzi dzematatoo ndidzo dzandinodyidzana nadzo nevakuru vangu vari kumvura,” anodaro.
Muporofita uyu anoti nhoroondo yekutorwa kwake nenjuzu yakabvira apo aiva asati aberekwa, achiri mudumbu raamai vake avo vakamusunungukira padoro rendari kana kuti ngoto zvinonzi zvakadudzirwa kuti aizova mufemberi kana kuti chiremba mukuru.
“Nekuda kwemashavi iwaya, handina kuenderera mberi nechikoro sezvo ndaiti ndiri muchikoro ndainge ndichinyora zviporofita zvevadzidzisi kana vamwe vana vechikoro vandaidzidza navo.
Madzibaba Thomas anoenderera mberi achiti: “Ini pamashandiro angu midzimu naMwari chinhu chimwe chete. Asi iye zvino ndakangosiya hakata chete, ndave kurapa nemvura, matombo, machira, bakatwa, tsvimbo, ivhu, michero yakaita semaremani, mazai nezvimwewo. Chokwadi chiripo ndechekuti ndikakumbira chandinoda kuna Mwari nevadzimu ndinochiwana zvakaita sekuti munhu apore zvinoitika nenguva pfupi, vadzimu vangu handirase.”
Matatoos aakanyorwa paruwoko rwake anoti anotaura nawo kushevedza vadzimu vake kubva mumvura vemutupo weHwenje waanoyera. Paruwoko ipapo pakanyorwa nhamba dzaanoti dzechitupa chake dzinoti 42-2693002-S42 nezvimwe zviripo zvisinganzwisiswe.
Murume uyu ane madzimai maviri anoti Pamella Mupfumha naLocadia Matize, avo vane vana vaviri pamumwe nemumwe wavo.
“Ndinorota nekududzira hope uyewo ndinogona kuziva dambudziko remunhu asina kutaura neni tichingopesana kana achingosvika pasowe rangu.”
Muporofita uyu akashamisa vatori venhau apo akati: “Chokwadi chakanaka, ini ndinoroya nekuti ndinoita zvinodiwa nemunhu. Ukada kuti tiuraye, tinouraya. Kana varoyi tinobata muno, ndakamubata masikati machena.”
Mubasa rake anopfeka magemenzi matsvuku, egreen, machena uyewo achishandisa machira akasiyana.
“Tsvimbo yenyoka ndiyo chiwororo, ndikanongedzera murwere kana kune zvatinoda kuti zviitike hazvikoni. Ndinodzosera chitadzo kumuridzi kana anoda kukuuraya anozokutangira iye. Zvose izvi ndinozviita ndichinwa zvangu doro, zvikuru remumabhodhoro nekuputa fodya yemidzanga. Mbanje ndaimboputa asi ndakarega nekuti inotemesa musoro,” anodaro Madzibaba Thomas.
Muporofita uyu akazotanga kunwa doro nekuputa fodya Kwayedza ichiona pabhawa riri paMurambinda.
Svondo rapera muporofita uyu anonzi akashevedzwa ari mubhawa neimwe mhuri yakanga yaona mupurwa waingonyangarika muimba yavo yekubikira.
Anoti akangonongedzera mupurwa uyu netsvimbo yenyoka iyi ukabva wangofa ipapo.
“Mupurwa uyu waiita vanasikana vashanu naamai vepamusha apa madzimai uyewo waivatorera mari. Ndakaenda nawo maMurambinda Growth Point, ndikazouvhura padundundu ndikaona paine $0,50c yesimbi inova mhiko yawaishandisa pakutora mari. Vanasikana vaisaroorwa pamba apa,” anodaro Madzibaba Thomas.
Anoti mupurwa uyu wakamuruma pachigunwe apo wakanga wave kufa.
Haana kudura muridzi wemupurwa uyu kunze kwekungoti “akatsamwa zvikuru nekuuraiwa kwawo”.
Muporofita uyu anoti ane masangano echechi yake kune dzimwe nzvimbo dzinosanganisira Rusape, Hwedza, Epworth, Chivhu, Chipinge uko ane maporofita mapfumbamwe.
Madzibaba Thomas anotiwo rimwe simba rake anoritora muninga nemakomo maimbogara madzitateguru, madzishe nemasvikiro uyewo kumakombwe enyika nekumakuva.
“Ndinoenda munzvimbo dzinoyera mumapako, muninga nemakomo ndichinozvisimbisa, ndiko kuzviombeka nekuzvisimbisa kwacho. Ndiko kwandinoenda nemaporofita angu kuti tisimbe,” anodaro.
“Ndine kugomo riri kuDomboshava kwandinonopinda muninga ine kasipiti uko ndinobva ndasimba. Mamwe mapako andinoenda anosanganisira ekwaMurehwa, kuChiweshe, Mhondoro, Hwedza, Mashava nemuno muBuhera.”
Anoti haashandise bhaibheri nekuti mashoko ake anopihwa mazwi kubva kudenga.
Zvakadai, dzimwe pfambi dzekwaMurambinda dzinoti dzinoshandirwa nemuporofita uyu kuti dziwane varume uyewo nekuti dzibhadharwe mari yepamusoro.
Pfambi idzi dzakazoonekwa dzakamukomba mune rimwe bhawa.
“Ukaenda kunobatsirwa namadzibaba ava varume unoita vekutiza vakakumomotera, vamwe vachikuisa mari muhomwe voga kukubvutirana,” anodaro mumwe mukadzi.
“Tine mumwe wedu akauraiwa achangobva kunoshandirwa svondo rakapera paseri ndokuzorohwa nechikomba chake akatemwa nemabhodhoro nematombo akafa akatovigwa,” anodaro.
Muporofita uyu akatsinhira kuti musikana akauraiwa uyu aimushandira kuti adiwe nezvikomba.
Gore rapera, Kwayedza yakamboburitsa nyaya yemumwe murume wekuEpworth, muHarare, uyo anoti muporofita mukuru uye anotungamirira chechi asi anoputa mbanje nekunwa doro. Anotizve anoita zvechechi nezvehun’anga pasowe rke.


text:
VECHIDUKU VANOBVUNZA KUTI
Ndingadzora Sei Hasha Dzangu?
Mibvunzo panyaya yehasha
Unowanzoita hasha kakawanda sei?
handimboiti hasha
pano neapo
zuva nezuva
-
Paunoita hasha unogumbuka zvakadii?
kwete zvakanyanya
zvingoriwo pakati nepakati
ndinovira nehasha
-
Ndiani anonyanya kuita kuti uite hasha?
mubereki
munin’ina, mukoma kana kuti hanzvadzi
shamwari
-
Kana uchida kudzora hasha dzako, nyaya ino ichakubatsira! Chokutanga, funga kuti zvakanakirei kuti urambe wakadzikama kana wagumburwa.
Nei zvichikosha kudzidzora?
Utano hwako. Zvirevo 14:30 inoti: “Mwoyo wakadzikama upenyu hwomuviri wenyama.” Uyewo, bhuku rinonzi Journal of Medicine and Life rinoti, “hasha dzinogona kukonzera chirwere chemwoyo.”
Shamwari dzako. Bhaibheri rinoti: “Usashamwaridzana nomunhu asingatani kutsamwa; uye usafambidzana nomunhu ane hasha kwazvo.” (Zvirevo 22:24) Saka kana uri munhu asingatani kutsamwa, usashamisika kana vanhu vachiramba kutamba newe. Musikana anonzi Jasmine akati, “Kana usingagoni kudzora hasha dzako, uchatadza kuwana shamwari dzakanaka.”
Unhu hwako. Ethan ane makore 17 akati, “Kana uchikurumidza kugumbuka, vamwe vachazviona uye vachange vava kutoziva kuti uri munhu wehasha.” Zvibvunze kuti, ‘Ndinoda kuti vamwe vandione semunhu akaita sei? Semunhu anoda zvekugarisana nevamwe zvakanaka here kana kuti semunhu asingatani kuputika nehasha?’ Bhaibheri rinoti: “Munhu anononoka kutsamwa ane ungwaru kwazvo, asi asingashiviriri anokwidziridza upenzi.”
Zvaungaita
Inzwa zvinotaurwa nemavhesi aya uye zvakataurwawo nevamwe vechiduku wozvibvunza mibvunzo iripo.
Zvirevo 29:22: “Munhu asingatani kutsamwa anomutsa kukakavara, uye munhu anoda hasha anodarika kazhinji.”
“Pandakanga ndiine makore 13, ndainetseka nenyaya yehasha. Vanatete nanababamunini vangu ndiro dambudziko ravainarowo. Saka taingoti ndezvedzinza.”
—Kerri.
Ndiri munhu asingatani kutsamwa here? Kana ndichizvirova dundundu pamusana pezvakanaka zvandinenge ndaita, zvine musoro here kuti pandinozotadza kudzora hasha dzangu ndibve ndati ndezvedzinza?
Zvirevo 15:1: “Mhinduro, kana iri nyoro, inodzora kutsamwa, asi shoko rinorwadza rinomutsa hasha.”
“Chinokosha ndechokuti udzidze kuzvidzora. Kana ukava munhu munyoro woramba uchiita zvakanaka, nyaya yokudzora hasha haizombokunetsi.”
—Daryl.
Chii chinotanga kuuya mumusoro pandinotsamwiswa? Nei zvichikosha kuva nemafungiro akanaka ndisati ndapindura?
Zvirevo 26:20: “Kana pasina huni, moto unodzima.”
“Pandinopindura mumwe munhu zvakanaka, zvinobva zvaita kuti munhu iyeye adzikame, zvoita kuti titaure tisina hasha.”
—Jasmine.
Zvandinotaura kana kuti zvandinoita zvingawedzera sei chimoto?
Zvirevo 22:3: “Munhu ane njere anoona dambudziko ovanda, asi vasina zivo vanongopfuura havo vorangwa.”
“Dzimwe nguva ndinoona zviri nani kumbosuduruka uye pava paya, pandinenge ndagadzikana ndozoona kuti ndingagadzirisa sei dambudziko racho.”
—Gary.
Kana zvinhu zvisina kumira zvakanaka, ndepapi paungasuduruka, asi uchizviita nenzira yokuti vamwe havaoni sokuti waramwa?
Jakobho 3:2: “Tose tinokanganisa kazhinji.”
“Hazvina kuipa kuti tizvidembe kana tichinge takanganisa, asi kukanganisa ikoko kunotipawo chidzidzo. Tinofanira kubva tagadzirisa zvacho zvatakakanganisa totsidza kuti hatizozvidzokorori futi.”
—Kerri.
Zano: Zviudze kuti mumwedzi uri kutevera, kana ndikagumburwa nemumwe munhu ndichada kuzvidzora. Nyora mudhayari woona kuti uri kuzvikwanisa here.
Inzwa zvimwe
Zvaungaita Kuti Udzore Hasha Dzako
Zvinhu 5 zvinogona kukubatsira kuti udzore hasha dzako.
“Njere Dzomunhu Dzinodzora Kutsamwa Kwake”
Zvakamboitika muupenyu hwaDhavhidhi, mambo wevaIsraeri, zvinogona kukubatsira kuzvidzora kana watsamwiswa kana kuti wagumburiswa.
Mwari Anondinzwa Here Kana Ndikanyengetera?
Mwari ane hanya nematambudziko edu here?


text:
Mumvuri
Mumvuri (Shadow in English) zvinoreva nzvimbo iri panharaunda isiri kuwana chiedza nokuda kwokuti chiedza chakavhariridzwa nechimwe chiumbwa. Mumvuri unooneka kudivi riri seri kwedivi rine chiedza. Chiedza chezuva chinokonera kuti zvinhu zviri pasi zvive nemimvuri; kureba nekukura kwemumvuri iyi kunosiyana zvichienda nokuti inguvai yezuva.
Pamitumbi iri muchadenga, zuva nemwedzi ndizvo zvinogona kukonzera mimvuri yezvinhu.
Tsika[chinja | edit source]
- Tinotenda baba masvika pamusha wedu makaisa mumvuri wenyu pano. Aya mazwi okutenda mukuru anenge akushanyirai, mukafara nekuuya kwake, mumvuri wake ukaita kwamuri sokunge watonhodza pamusha nguva yokupisa.


text:
Ndingadzidzisa sei mukadzi wangu kuyamwa mboro yangu uye kuibata zvakanaka.
Mhinduro…
Tanga nokuti anzwisise kuti kuyamwiwa mboro kunokunakira zvakadii. Kuti anzwisise imbomusvetawo kabhinzi kake anzwe kunaka kwazvinoita. Kana anzwisisa hazvizonyanyi kumunetsa kana womutsanangurirawo zvokuita pamboro.
Paunotanga kumusveta kabhinzi nzwisisa kuti haidi puresha yakawanda. Inoda kurezviwa norurimi kusvika yajaira. Iwe chiterera zvaanokuudza. Kana achikubatirira musoro achiwedzera kukuvhurira uye kusimudzira kabhinzi chiwedzera puresha anakirwe.
Kune varume vanotya kabhinzi dzevakadzi vavo. Nzwisisa kuti kabhinzi hakana magic pakari kakangofanana nemboro asi kungoti iyo idiki.
Iyewo ngaanzwisise kuti pakutanga kusveta mboro ngaasasanganisa nemazino asi kuikwiza musoro wayo norurimi. Zvinorwadzisa rurimi saka usakoira mukadzi mumuromo uye usamudiridzira huronyo mumuromo. Kana ada huronyo, rega iye asvete mboro kusvika urume hwabuda iye ayite zvaanoda nahwo.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
21 “Kana munhu akawanikwa akaurayiwa ari panyika yauchapiwa naJehovha Mwari wako kuti uitore ive yako, akawira musango, zvikasazivikanwa kuti ndiani akamuuraya,+
2 varume vakuru vako nevatongi+ vako vanofanira kubuda, voyera kusvika kumaguta akapoteredza munhu wacho akaurayiwa;
3 uye rinofanira kuva guta riri pedyo neakaurayiwa wacho. Varume vakuru veguta iroro vanofanira kutora tsiru paboka remombe, risati ramboshandiswa, risati rakweva pajoko;
4 varume vakuru veguta iroro vanofanira kuenda netsiru racho kumupata une rukova une mvura inoyerera maisarimwa kana kudyarwa mbeu, uye vanofanira kutyora mutsipa wetsiru racho imomo mumupata une rukova.+
5 “Zvino vapristi, ivo vanakomana vaRevhi vanofanira kuswedera, nokuti ndivo vakasarudzwa naJehovha Mwari wako kuti vamushumire+ uye kuti vakomborere+ vachishandisa zita raJehovha, uye ndivo vanofanira kupedza nharo dzose pamusoro pemabasa ose echisimba nezvavanotaura.+
6 Varume vakuru vose veguta iroro vari pedyo nomunhu wacho akaurayiwa vanofanira kubva vagezera maoko avo+ pamusoro petsiru racho, rine mutsipa unenge watyorerwa mumupata une rukova;
7 vanofanira kupindura vachiti, ‘Maoko edu haana kuteura ropa iri, uyewo maziso edu haana kuriona richiteurwa.+
8 Haiwa Jehovha, musariverengera kuvanhu venyu vaIsraeri, vamakadzikinura,+ uye musaisa mhosva yeropa risina mhaka+ pakati pevanhu venyu vaIsraeri.’ Zvino havafaniri kuverengerwa mhosva yacho yeropa.
9 Asi iwe—uchabvisa mhosva yeropa risina mhaka pakati pako,+ nokuti uchaita zvakarurama pamberi paJehovha.+
10 “Kana ukaenda kunorwa nevavengi vako, Jehovha Mwari wako akavaisa muruoko rwako,+ iwe ukavatapa;+
11 uye ukaona mukadzi ane chimiro chakanaka pakati penhapwa, ukamuda+ uye ukamutora kuti ave mudzimai wako,
12 unofanira kubva wamuunza pakati peimba yako. Zvino ngaaveure musoro wake+ nokucheka nzara dzake,
13 abvise jasi raakatapwa akapfeka, agare muimba yako, acheme baba vake naamai vake kwomwedzi wose;+ pashure paizvozvo unofanira kurara naye, umutore kuti ave mwenga wako, uye iye anofanira kuva mudzimai wako.
14 Kana usina kumufarira, unofanira kubva wamurega achienda+ sezvinodiwa nomweya wake; asi haufaniri kumbomutengesa hako nemari. Haufaniri kumudzvinyirira+ pashure pokunge wamunyadzisa.
15 “Kana murume aine madzimai maviri, mumwe anodiwa nomumwe anovengwa, uye ivo, uya anodiwa nouya anovengwa, vakamuberekera vanakomana, mwanakomana wedangwe wova wouya anovengwa,+
16 pazuva raanopa vanakomana vake nhaka yezvaainazvo, haazobvumirwi kuita kuti mwanakomana weanodiwa ave dangwe rake, zvichiita kuti mwanakomana weanovengwa, dangwe racho, arasikirwe.+
17 Nokuti anofanira kubvuma mwanakomana weanovengwa kuti ndiye dangwe nokumupa zvikamu zviviri pazvinhu zvose zvaanenge ainazvo,+ nokuti iyeye ndiye kutanga kwesimba rake rokubereka.+ Udangwe ndohwake.+
18 “Kana munhu aine mwanakomana akasindimara uye anopandukira,+ asingateereri inzwi rababa vake kana inzwi raamai vake,+ uye ivo vakamururamisa asi iye asingavateereri,+
19 baba vake naamai vake vanofanira kumubata, vaende naye kuvarume vakuru veguta rake, kugedhi renzvimbo yake,+
20 uye ngavaudze varume vakuru veguta rake kuti, ‘Uyu mwanakomana wedu akasindimara uye anopandukira; haasi kuteerera inzwi redu,+ anokara+ uye chidhakwa.’+
21 Varume vose veguta rake ngavabve vamutema nematombo, uye anofanira kufa. Naizvozvo unofanira kubvisa zvakaipa pakati pako, uye vaIsraeri vose vachazvinzwa uye chokwadi vachatya.+
22 “Kana munhu akaita chivi chakakodzera kutongerwa rufu, akaurayiwa,+ ukamuturika padanda,+
23 chitunha chake hachifaniri kurara usiku hwose chiri padanda;+ asi unotofanira kumuviga zuva iroro nokuti munhu akaturikwa chinhu chakatukwa naMwari;+ uye usasvibisa nyika yako yauchapiwa naJehovha Mwari wako kuti ive nhaka yako.+
Tumirawo vamwe
Tumirawo vamwe
Dheuteronomio 21
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=5&Chapter=21&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D21%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Gungwa
Muchidzidzo Taranyika, gungwa (Sea, Ocean) izwi rinoreva nzvimbo dzakakurisa dzinochengeta mitumbi yemvura yakawanda samare, iyi mvura iri mugungwa inowanikwa iine munyu zvokuti hainwike. Magungwa makuru anosanganisira Indian Ocean, Pacific Ocean, neAtlantic Ocean.
Kana uso hwePasirose hwapimwa panoonekwa kuti chikamu che 71 pazana (71%) chakafukidzwa nemvura yegungwa.
Mamwe mashoko[chinja | edit source]
- Menderekedzo, mhendero gombe kana mahombekombe (shore) zvinoreva chikamu chenyika chiri pedyo uye chakabatana negungwa, rwizi kana nyanza.
- Muchenga (Sand, Beach) iri izwi rinoreva jecha kuChiChewa asi pano riri kushandiswa kuturikira beach. Izwi rokuti rushesha rinoreva jecha, asi pano riri kushandiswa kuturikira chinonzi beach kuEnglish nokuti beach rinotaurwa pane jecha. Pahombekombe pasina jecha, hapana beach.
- Rushesha (Sand) apa kureva jecha.
- Jesu vakatsiura gungwa rikadzikama pakare pakare - Jesus rebuked the sea and it became calm right away.


text:
‘. . . ndava bofu, ndakazoroyiwa’
MURUME anoshanda sahwindi muHarare uye ari mbavha – gororo remakoko – ari kureurura kuti mabasa aakabata ekubira vanhu amupandukira – zvekusara ava bofu mushure mekusotwa nevanhu vaakarozva.
George Gambe (36) uyo anobva kuBocha, kwaMarange mudunhu reMutare, ari kudura kuti itsotsi kana kuti gororo remakoko izvo zvamusiya ava bofu zvichibva mukurarama nehukopokopo.
Gambe, wemubhuku raChikwawa uye achiita zvehuhwindi panaFourth Street, muHarare, svondo rino akazopotera kumahofisi eKwayedza achiti anotsvaga vangamununure kana kumuroyonora pahupofu hwake uhwo anoti hwakakonzerwa nekubira vanhu zvinhu zvavo.
“Ini ndaiva tsotsi, mbavha gororo. Ndinozivikanwa nehama dzangu nevatorwa nekuba. Ndaitonzi madzamure, kana chikorobho chaicho ndaiba ndokunge ndashaya chekutora.
“Ndakazoroyiwa, ndava bofu kubva mugore ra2012.
“Ndinoti kune vandakabira, ngavandinzwirewo tsitsi nekundiregererawo. Itai kuti maziso angu avhurike uye makumbo angu apore,” anodaro Gambe achisiririsa.
Anoti humbavha hwake ndezve shavi uye zvakatangira kumba kwavo apo vaipota vachimonya huku dzevanhu dzainge dzaenda muchivanze chavo idzo dzavaidya semhuri kusvikira humbavha hwacho hwadzika midzi.
“Ndakamboita hwindi nekuva kondakita kubva 2008 kusvika 2010 pamakombi ekuna Fourth (muHarare) ndichienda kuMbare. Pose apa ndaibira vanhu zvinhu zvavo. Mabhegi evanhu kana zvimwe zvinhu taitora tichiraura mari dzevanhu nezvikwama. Iye muridzi wekombi chaiye aichiona, taimubira.”
Gambe, uyo anosvinura maziso asi asina chaanoona, anoenderera mberi achiti: “Kana babamudiki vangu chaivo (zita tinaro) ndakambovashanyira kupurazi kwavo ndikavabira mbatya dzinosanganisira mashirts 4 nematirauzi 4 ndikanozvitengesa, zvimwe ndikapfeka. Hakuna nzvimbo yandisina kubira munyika muno ini asi vandakarozva ngavandiregererewo.”
Gambe ane fungidziro yekuti pavanhu vaakabira, panogona kunge paine mumwe wavo akazomuendera kun’anga yechiChewa iri kwaMazai, kuMufakose muHarare, “iyo yakandisota”.
“Munhu wandinofungira uyu akabvuma kuti ndiye akandigadzira arwadziwa nemaitiro angu. Ndakafamba kwakawanda ndichiudzwa kuti ndiye akandiendera kun’anga.
“Munhu iyeyu (zita tinaro) akanditi nditsvage huku chena imwe chete yechivanhu ne$15 kuti ndinopinginurwa nen’anga iyi ndigozokwanisa kuona. Huku ndakaiwana asi mari handisati ndaiwana.
“Makumbo angu anopisa seakaiswa murufuse izvo zvinonzi zvose ndakagadzirwa nen’anga iyi.”
Anotizve nguva yadarika akaenda kunoona munhu waanoti ndiye akamugadzira kun’anga uyu asi akapedzisira amutandanisa pamba pake nehasha.
“Ndakanomuona asi akazogumisira ave kunetsana naamainini vangu nenyaya yekundiroya iyi. Amainini vachimuti aende neni kun’anga yakavapa muti wekundigadzira,” anodaro Gambe.
Murume uyu anoti aenda kunozvipira kumapurisa kasingaperi nekuda kwenyaya yekuti abatsirwe nevanhu vaanoti vakamuroya ava pasina chimuko.
Gambe anotizve akamboenda kuchipatara nekuda kwemaziso ake akaonekwa namachiremba asi hapana shanduko.
Anotiwo hama dzake dzepadyo hadzidi kumuona sezvo dzichimuti aidya mari yake yekuba oga.
“Kumusha kwaMutare ndinogara ndoga sezvo mudzimai wangu akafa uyewo mwana wangu mumwe chete wemakore gumi akatorwa naambuya vangu. Chekudya handina, kana mbatya ndinoshaya anondiwachira.
“Ndinogara ndoga, wekundicherera mvura hapana. Hama dzangu dzinosanganisira Joseph Dhambi ari kuNorton, tete Matilda Gambe vari kuBulawayo, sekuru Lameck Gambe vari kuBocha nevamwewo havadi kundiona mudzimba dzavo nekuti vamwe ndakambovabira ndisati ndava bofu.
“Kwavari ndinoti kuba chete, hama dzangu ndinodzida dai vandichengetawo sezvo ndisisina kwekuenda,” anodaro.
Gambe anoti vamwe vanhu vatorwa vemumusha ndivo vanotombomupawo kudya.
“Sabhuku wemumusha wandinogara haandinyorewo kuti ndipihwe kudya kweHurumende kwepachena. Anotopa vamwe vanhu vakagwinya ini achisindisiya apa ndiri chirema kudai.”
Murume uyu anoti akabawo mbudzi kwasabhuku Chikwawa, kwakare kuBocha, ndokunoitengesa $30 kwaSengayi achibva atizira kuHarare.
“Wandaiva ndatengesera mbudzi iyi, Funny Sengayi, akazouya kwandiri achiti akazozviziva kuti ndakamutengesera mbudzi yekuba. Tete vangu vekuBulawayo vakazotsvaga $30 ndokumudzosera pamberi pasabhuku.
“Apapo ndakazopihwa sauti nemumwe mushonga uyo ndakanzi ndinosanganisa neweti yangu ndopota ndichizora mumaziso asi hapana chakafamba,” anodaro.
Murume uyu anotiwo akaba nharembozha yehanzvadzi yake Ema Gambe, uyo parizvino ave kuSouth Africa, neyasekuru vake, VaAgrippa Charumbira, dzose akadzitengesa.
“Vanhu vose ava vakatsutsumwa zvikuru nekuda kwemaitiro angu. Hakuna akanga achada kundiona pamba pake nekuda kwekuba. Vakandiona vaitokiya dzimba.
“Ndaibawo huku, zvikuru mumisha kusanganisira dzehama dzangu tichidya kumba kwedu. Handaigona kuseva nemuriwo, zvaiyera izvozvo.
“Nhasi zvaoma veduwe, ndinoda kuroyonorwa ndionewo uye kana munhu akaita izvi achida kuripwa, ndinozozviita ndava kuzvishandira. Iye zvino hapana zvandinogona kuita.”
Gambe anoenderera mberi achiti: “Munhu chaiye akandigadzira ndinomuziva, ndinomubata kwandinofamba uye akatozvibvuma. Saka ndinokumbira kuti andiroyonerewo kana kuti vanokwanisa kundibatsira vaite tsiyo nyoro.”
Kwayedza haina kukwanisa kutaura nevamwe vanhu vanonzi naGambe ndivo vakamushandisira mushonga wekuti aite bofu.
Vanoda kubatsira murume uyu vanomubata panhamba dzinoti 0718 773 986.


text:
CHITSAUKO 86
Mwanakomana Akarasika Anodzoka
MUFANANIDZO WEMWANAKOMANA AKARASIKA
Jesu anofanira kunge achiri muPereya, kumabvazuva kwerwizi Jodhani. Achangobva kupa mufananidzo wegwai rakarasika nedrakema rakarasika. Mifananidzo yacho yose inodzidzisa kuti tinofanira kufara kana mutadzi akapfidza odzoka kuna Mwari. VaFarisi nevanyori vanga vachishora Jesu nekuti anogamuchira vanhu vakadaro. Asi vanhu ivava vanomushora vane zvavanodzidza here pamifananidzo iyi? Vanonzwisisa here kuti Baba vedu vari kudenga vanonzwa sei panopfidza vatadzi? Jesu anobva ataura mufananidzo unosvika pamwoyo unosimbisa chidzidzo chakafanana nechaambopa.
Mufananidzo wacho ndewababa vane vanakomana vaviri, uye mwanakomana muduku ndiye anonyanya kutaurwa nezvake. Ichokwadi kuti vaFarisi, vanyori, nevamwewo vari kuteerera mashoko aJesu vanofanira kuwana chidzidzo pamwanakomana muduku uyu. Asi zvakakoshawo kuti tifunge nezvezvidzidzo zvatinowana pane zvakaitwa nababa vacho nemwanakomana mukuru. Saka funga nezvevarume vacho vose vari vatatu panenge pachitaurwa mufananidzo uyu naJesu.
Jesu anotanga mufananidzo wacho achiti: “Mumwe murume akanga aine vanakomana vaviri. Muduku wavo akati kuna baba vake, ‘Baba, ndipei chikamu chepfuma chinozova mugove wangu.’ Ivo vakabva vavagovanisa zvokurarama nazvo zvavo.” (Ruka 15:11, 12) Cherechedza kuti mwanakomana muduku uyu ari kukumbira nhaka yake baba vake vachiri vapenyu. Ari kuda mugove wake iye zvino kuti azvimiririre uye nekuti pane zvaaronga kuita. Aronga kuitei?
Jesu anotsanangura kuti: “Gare gare, mazuva mazhinji asati apera, mwanakomana wacho muduku akaunganidza zvinhu zvose, akaenda kunze kwenyika, kunyika iri kure, uye ikoko akapambadza pfuma yake nokurarama upenyu hwakaipa kwazvo.” (Ruka 15:13) Pane kuti arambe ari pamba pababa vake avo vanochengeta vana vavo zvakanaka vachivapa zvese zvavanoda, mwanakomana uyu anoenda kune imwe nyika. Asvika ikoko, anopfachura nhaka yake achirarama upenyu hwemafaro neunzenza. Anozotanga kudya nhoko dzezvironda sezvinozorondedzerwa naJesu:
“Paakanga apedza zvinhu zvose, nzara huru yakavapo munyika yose iyoyo, iye akatanga kushayiwa. Akatoenda, akanozviisa kune mumwe wevagari vomunyika iyoyo, uye iye akamutuma kusango kuti anofudza nguruve. Zvino aida kwazvo kuzvigutisa nemateko emakarobhu aidyiwa nenguruve, asi hapana kana munhu aimupa chimwe chinhu.”—Ruka 15:14-16.
Mutemo waMwari waiti nguruve dzakanga dzisina kuchena, asi mwanakomana uyu ava mufudzi wenguruve. Nzara iri kumuruma zvokuti ava kutodya zvokudya zvenguruve dzaari kufudza. Achitambura kudaro uye apererwa, ‘anopengenuka.’ Anobva aita sei? Anoti: “Vanhu vangani vemaricho vababa vangu vane zvokudya zvizhinji, ini ndichifa kuno nenzara! Ndichasimuka ndiende kuna baba vangu nditi kwavari: ‘Baba, ndakatadzira denga uye imi. Handisisina kukodzerazve kunzi mwanakomana wenyu. Ndibatei henyu somumwe wevanhu venyu vemaricho.’” Anobva asimuka oenda kuna baba vake.—Ruka 15:17-20.
Baba vake vachamutambira sei? Vachamupopotera here vachimubvunza kuti akanga ambobvirei pamba? Vachamupfundumwarira here? Kudai uri iwe baba vacho, waiita sei? Ko dai anga ari mwanakomana kana mwanasikana wako akaita izvozvo, waiita sei?
MWANAKOMANA ANGA AKARASIKA ANOWANIKA
Jesu anotsanangura kuti baba vacho vanonzwa sei uye kuti vanoita sei paanoti: “Achiri kure, baba vake vakamuona, vakasiririswa, vakamhanya, vakawira pamutsipa wake, vakamutsvoda zvinyoronyoro.” (Ruka 15:20) Kunyange zvazvo baba ava vakanzwa kuti mwana wavo akanga achirarama upenyu hwakaipa, vanomutambira. Vatungamiriri vechiJudha, avo vanozviita vanhu vanoziva Jehovha uye vanomunamata, vachadzidza here maonerwo anoitwa vatadzi vanopfidza naBaba vedu vekudenga kubva pamufananidzo uyu? Vachaonawo here kuti Jesu ari kutevedzera Mwari paari kutambira vatadzi ava?
Baba ava vanofanira kunge vacherechedza kuti kusuruvara kwakaita mwana wavo kuri kuratidza kuti apfidza zvechokwadi. Vanotanga ndivo kumumhanyira, zvoita kuti mwana wavo arerukirwe nekureurura zvivi zvake. Jesu anoti: “Mwanakomana wacho akabva ati kwavari, ‘Baba, ndakatadzira denga uye imi. Handisisina kukodzera kunzi mwanakomana wenyu.’”—Ruka 15:21.
Baba vacho vanobva vaudza vashandi vavo kuti: “Kurumidzai! budisai nguo refu, yakanaka kupfuura dzose, mumupfekedze iyoyo, muise rin’i muruoko rwake nehwashu mutsoka dzake. Muuye nenzombe duku yakakodzwa, muiuraye uye ngatidyei tifare, nokuti mwanakomana wangu uyu akanga afa asi avazve mupenyu; akanga arasika, asi awanikwa.” Uye vanotanga “kufara.”—Ruka 15:22-24.
Zvose izvi zviri kuitika mwanakomana mukuru ari kumunda. Jesu anotaura kuti mukomana uyu paakabva kumunda “akasvika pedyo nepamba akanzwa mumhanzi nokutamba. Naizvozvo akashevedza mumwe wevashandi, akabvunza kuti zvinhu izvi zvairevei. Iye akati kwaari, ‘Munun’una wenyu auya, uye baba venyu vauraya nzombe duku yakakodzwa, nokuti vamuwanazve akagwinya.’ Izvi zvakamushatirisa zvokuti akaramba kupinda mukati. Baba vake vakabva vabuda, vakatanga kumuteterera. Achipindura, iye akati kuna baba vake, ‘Tarirai ava makore mazhinji kwazvo ndichikushandirai uye handina kumbodarika murayiro wenyu kana kamwe chete zvako, asi hamuna kumbondipa mbudzana kana kamwe chete zvako kuti ndifare neshamwari dzangu. Asi pangosvika mwanakomana wenyu uyu akadya zvinhu zvenyu zvose zvokurarama nazvo nemahure, mamuurayira nzombe duku yakakodzwa.’”—Ruka 15:25-30.
Ndivanaani vanga vachishora Jesu nekuti anga achiitira mutsa vanhu vakaderera nevatadzi kungofanana nekushora kuri kuita mwanakomana mukuru uyu zvaitwa nababa vake? Vanyori nevaFarisi. Kushora kwavanga vachiita Jesu nokuti anogamuchira vatadzi, ndiko kwaita kuti ataure mufananidzo uyu. Zvataurwa naJesu izvi zvinofanirawo kupa chidzidzo kumunhu wose anoshora mutsa waMwari kuvatadzi vanopfidza.
Jesu anopedzisa mufananidzo wake nemashoko ababa vacho okuteterera mwanakomana wavo mukuru vachiti: “Mwana, wave uneni nguva dzose, uye zvinhu zvangu zvose ndezvako; asi tanga tichifanira kufara, nokuti munun’una wako uyu akanga afa, ava mupenyu, uye akanga arasika, awanikwa.”—Ruka 15:31, 32.
Jesu haatauri zvakazoitwa nemwanakomana mukuru. Asi Bhaibheri rinotaura kuti pashure perufu nekumutswa kwaJesu, “boka guru revapristi rakatanga . . . kutenda.” (Mabasa 6:7) Boka iri rinogona kusanganisira vamwe varipo Jesu achitaura mufananidzo wemwanakomana akarasika. Izvi zvinoratidza kuti kunyange vapristi vaigonawo kupengenuka, vopfidza zvivi zvavo, vodzokera kuna Mwari.
Kubva musi iwoyo, vadzidzi vaJesu vanofanira kuramba vakachengeta zvidzidzo zviri mumufananidzo uyu. Chidzidzo chekutanga ndechekuti kana tikaramba takabatana nevanhu vaMwari, tichichengetwa naBaba vedu vanotida uye vanotipa zvose zvatinoda tinenge taratidza kuti takachenjera, pane kungombeya tichitsvaga mafaro “kunyika iri kure.”
Chimwe chidzidzo ndechekuti kana zvikaitika kuti tatsauka panzira yaMwari, tinofanira kuzvininipisa todzoka kuna Baba vedu kuitira kuti vatigamuchire.
Chimwezve chidzidzo chinoonekwa pakusiyana kwakaita mabatiro akaita baba vacho mwanakomana muduku vachikangwanwira, nezvakaitwa nemukoma wake akatadza kumugamuchira. Izvi zvinotiratidza kuti vashumiri vaMwari vanofanira kuregerera uye kugamuchira vaya vakambosiya Jehovha asi vakazopfidza zvechokwadi vakadzoka ‘kumba kwaBaba.’ Tinofanira kufara kuti mumwe wedu “akanga afa, ava mupenyu” uye kuti uya “akanga arasika, awanikwa.”
Inzwa zvimwe
‘Unonzwisisa Zvinorehwa’ neMagwaro Here?
Mifananidzo mitatu yaJesu, wemunhu anodyara mbeu orara, wemambure okukukudzisa, uye wemwanakomana anopambadza, inorevei?


text:
NHARIREYOMURINDI (YOKUDZIDZA) SEPTEMBER 2013
Magazini ino ichataura kuti tingasarudza sei nokuchenjera, tingasimbisa sei ukama hwedu naJehovha Mwari uye kuti tingabatsirwa sei nezviyeuchidzo zvaJehovha.
Batsirwa Nendima dzeBhaibheri Dzinoratidza Musiyano Wezvinhu
Jesu aiwanzoshandisa misiyano. Dzidza kuti ungaishandisa sei pakubatsira vamwe kuti vazive chokwadi cheBhaibheri.
Zviyeuchidzo zvaJehovha Zvakavimbika
Jehovha agara achishandisa zviyeuchidzo pakutungamirira vanhu vake. Nei tingavimba nezviyeuchidzo zvaMwari mazuva ano?
Farira Zviyeuchidzo zvaJehovha
Tinonakidzwa here nokuteerera mirayiro yaJehovha kana kuti dzimwe nguva tinoiona seinorema? Tingaita sei kuti tivimbe nezviyeuchidzo zvake?
Wakashandurwa Here?
Nei vaKristu vose vachifanira kufunga ‘nezvokushandurwa’? Kushandurwa uku kunosanganisirei uye tingabudirira sei?
Sarudza Nokuchenjera
Tingava sei nechokwadi chokuti zvisarudzo zvedu zvinoenderana nekuda kwaMwari? Chii chingatibatsira kuti tiite zvatinenge tasarudza?
Kupayona Kunosimbisa Ukama Hwedu naMwari
Funga nezvenzira sere dzingaita kuti kupayona kusimbise ukama hwako naJehovha. Chii chingakubatsira kuti urambe uri mubasa iri rine mubayiro?
Mibvunzo Inobva Kuvaverengi
Nei Jesu akasvimha misodzi asati amutsa Razaro sezvinotaurwa pana Johani 11:35?